
1. Noţiunea introductive. Reforma normativului juridic penal. 
Definiţia, obiectul şi caracteristicile părţii speciale a Dreptului penal. 


2. Infracţiuni contra siguranței statului — cadru general. 
3. Infracțiuni contra persoanei. Caracterizare generală. 
Infracţiuni contra vieții, integrității corporale şi sănătăţii. 
Infracțiuni contra libertăţii persoanei. 
Infracţiuni privitoare la viața sexuală. 
Infracțiuni contra demnităţii persoanei. 
4. Infracţiuni contra patrimoniului. Caracterizare generală. 
Infracţiuni de sustragere. 
Infracţiuni de fraudă. Frauda informatică 
Infractiuni de samavolnicie. 
5. Infractiuni contra autoritatii 
6. Infractiuni care aduc atingere unor activitati de interes public sau altor 
activitati reglementate de lege. 


7. Infractiuni de fals 


8. Infractiuni la regimul stabilit pentru anumite activitati economice 


9. Infractiuni care aduc atingere unor relatii privind convietuirea sociala 


10.Consideratii asupra infractiunilor contra capacitatii de aparare a Romaniei 


11.Infractiuni contra pacii si omenirii 


ANEXA 
Practica judiciara publicata si nepublicata 


I. Informaţii generale 


e Date de identificare a cursului 


Date de contact ale titularului de Date de identificare curs şi contact 
curs: tutori: 

Nume: IOANA VASIU Drept Penal- Partea speciala 
Prof.Univ.Dr. Anul III, Semestrul Isi IT 

Birou: Cabinet 221, Facultatea de Tipul cursului: obligatoriu 

Drept Consultaţii: Marţi, 16:00-17:00 

St. Avram lancu nr. 11, Cluj-Napoca Programari pe e-mail: 

Tel?fax Facultatea De Drept a ioanav3(Oyahoo.com 


UCDC- Cluj Napoca 0264 432265 Tutor: IOANA VASIU 
E-mail: ioanav3(Oyahoo.com 


e Condiţionări şi cunoştinţe prerechizite 

Pentru această disciplină, nu există cursuri a căror parcurgere şi promovare să 
condiționeze înscrierea la cursul de față. Studentilor H se recomanda buna 
cunoastere a Dreptului penal- Partea generala. 

e Descrierea cursului 

Cursul urmareste familiarizarea studentilor cu problematica teoretica si 


practica a infractiunilor prevazute in Codul penal-Partea speciala, precum si 
in legile speciale penale si cele nepenale ce cuprind dispozitii penale. 


e Formatul si tipul activităţilor implicate de curs 


Pentru această disciplină, studentul are libertatea de a-şi gestiona singur, fără 
constrângeri, modalitatea şi timpul de parcurgere a cursului. Sesiunile de 
consultații față în faţă sunt facultative şi vor fi organizate în urma solicitării 
prealabile a cursantului. 


e Materiale bibliografice obligatorii 


I.Vasiu, Drept Penal —partea speciala 2007, Ed. Albastră, Cluj-Napoca (2007). 


Revista Romana de Drept Penal, Ed. Academiei Romane. 
www.jurisprudenta.ro 


Nota. Va fi studiata bibliografia indicata la notele de subsol al cartii indicate 
mai sus 


Politica de evaluare şi notare 
La această disciplină, examinarea constă în rezolvartea a patru-cinci subiecte ce 
imbina formatul grila, speta cu cel teoretic. Punctajul alocat fiecărui subiect este indicat 


în mod vizibil pe foaia de examen. 
Mai jos, poate fi consultat un exemplu de grilă de notare: 


Drept Penal Partea speciala - EXAMEN 
Timp de lucru: 60 min. 


Varianta 1 


1. Ce ce intelege prin conceptul de “materiale pomografice”?1p 


2 Aruncarea unui borcan de dulceata de la fereastra unui bloc ce da spre un 
trotuar intes circulat si ranirea unui pieton care a suferit multiple traumatisme 
cranio-cerebrale ce au necesitat 59 de zile de ingrijiri medicale reprezinta : 

a) Infractiunea de vatamare corporala; 


b) Infractiunea de vatamare corporala din culpa; 
c) Infractiunea de tentativa de omor 


Dupa alegerea variantei corecte, prezentati elementele obiective ale 
distinctiei dintre vatamarea corporala si tentativa de omor. Aspecte teoretice 
si practice. 2, 25p 

3. Prezentati cerintele esentiale ale elementului material la infractiunea de 


amenintare. 1,50 p 
4. Sustragerea de catre tutore a unei parti din pensia de urmas si din alocatia de 
stat cuvenita minorilor aflati sub tutela sa constituie infractiunea de : 
a) furt; 
b) gestiune frauduloasa; 
c) abuz de incredere 


Dupa alegerea variantei corecte, aratati in ce consta deosebirea dintre 
infractiunea de abuz de incredere si cea de gestiune frauduloasa. Aspecte 
teoretice si practice. 2,25p 
5. Formele calificate la infractiunea de perversiuni sexuale. 2p 
Dupa ce alegeti varianta corecta, aratati in ce consta distinctia dintre 
infractiunile mentionate mai sus. Aspecte teoretice si practice. 3.25p 
1. Formele calificate ale infractiunii de lipsire de libertate in mod ilegal. 2p 


e Elemente de deontologie academică 


Utilizarea de materiale bibliografice în timpul examenului nu este permisă. Nu este 
permisă colaborarea în timpul examenului între studenți. 


e Studenţi cu dizabilităţi 


Studenții afectaţi de dizabilitáti motorii sau intelectuale sunt invitaţi să contacteze 
titularul de curs la adresele menţionate la pagina 4 (inclusiv prin e-mail, la adresa 
menţionată), pentru a identifica eventuale soluții în vederea oferirii de şanse egale 
acestora. 


e Strategii de studiu recomandate 


Materia este structurată pe 14 module in fiecare semestru corespunzând unui 
număr de 14 săptămâni (un semestru). Pentru a obţine performanța maximă, este 
recomandat un număr minim de 3 ore de studiu / săptămână pentru pregatire. 


Modul I- Noţiuni introductive 
Problematica acestui modul introductiv este structurata pe urmatoarele: 


1. Reforma legislaţiei penale - eşecuri, impliniri, perspective 

2. Dinamica procesului legislativ şi starea de infracţionalitate a societăţii 
româneşti actuale 

3. Definiţia, obiectul şi caracteristicile părții speciale a dreptului penal 

4. Interferenţe între dreptul penal - partea generală şi dreptul penal - partea 
specială 

5. Sistemul părţii speciale a dreptului penal 

6. Calificarea legală şi încadrarea juridică a infracțiunilor 


Nota. Pentru pregatirea acestui capitol a se vedeal.Vasiu, Drept Penal-Partea 
speciala, Ed.Albastra, Cluj-Napoca, 2007 


Modul II. Infractiuni contra siguranței statului! 
Infractiunile care sunt cuprinse in acest titlu sunt urmatoarele: 


1. Caracteristicile generale ale infracțiunilor contra Statului 
2. Infracţiunea de trădare 

3. Trădarea prin ajutarea inamicului 

4. Trădarea prin transmiterea de secrete 

5. Acţiunile duşmănoase contra Statului 

6. Spionajul 

7. Atentatul care pune în existenţa Statului şi atentatul contra unei colectivităţi 
8. Subminarea puterii de stat 

9. Actele de diversiune 

10. Subminarea economiei naţionale 

11. Propaganda în favoarea statului totalitar 

12. Acţiuni împotriva ordinii constituţionale 

13. Complotul 

14. Compromiterea unor interese de stat 

15. Comunicarea de informaţii false 

16. Divulgarea secretului care periclitează siguranța Statului 
17. Nedenunțarea 


Caracteizarea generala a infractiunilor contra statului 


Inserarea infracțiunilor contra statului în prima categorie de infracțiuni 
(având în vedere criteriul fundamental enunțat la prezentarea sistemului părții 
speciale a dreptului penal) denotă importanța apărării statului de drept, în cadrul 
apărării valorilor fundamentale româneşti, prin normele părții speciale a dreptului 
penal, împotriva criminalităţii. 

Criminalitatea sub forma trădării, spionajului, acțiunilor duşmănoase etc., 
atentează la dreptul de existență al statului român şi, implicit, asupra vieţii, 
libertăţii tuturor cetăţenilor români şi a tuturor valorilor româneşti ocrotite de statul 


! Prin Legea 140/1996 de modificare a Codului penal s-a ajuns la o denumire corectă pentru acest titlu. 


8 


român, de aceea criminalitatea de acest gen prezintă o periculozitate generală 
deosebit de ridicată. 


Nota. Pentru pregatirea acestui capitol a se vedeal.Vasiu, Drept Penal-Partea 
speciala, Ed.Albastra, Cluj-Napoca, 2007 


MODUL nr.3 


III. Infracţiuni contra persoanei 


III. 1. Persoana umană şi ocrotirea ei de legea penală 


Dintotdeauna, şi în toate legislaţiile s-a încercat ocrotirea persoanelor 
împotriva faptelor care îi aduc atingere. Încă din 1879, Second scria: "Atâta timp 
cât natura umană, care este atât de slabă ... nu este apărată, atâta timp cât legea 
nu îi apără pe toți membrii societăţii ... atâta timp cat există un singur om care nu 
se poate bucura de drepturile sale de om şi de cetățean, aceste legi nu vor conţine 
nici un grăunte de rațiune, de înţelepciune sau de omenie". 

Aşezarea, în cadrul sistemului părții speciale a dreptului penal, infracțiunilor 
contra persoanei după categoria infracțiunilor contra statului nu este deloc 


2 A se vedea Hugh Storkey, "Educaţia pentru drepturile omului, o provocare”, Ed. SIRCO, Bucureşti, 


1994, pag. 23. 


întâmplătoare, dimpotrivă, este expresia importanţei pe care o acordă legiuitorul 
român protecției persoanei”. 

Protecția acordată este pe deplin justificată dacă ne gândim că omul - 
singura ființă înzestrată cu conştiinţă“ - este creatorul tuturor bunurilor materiale şi 
spirituale. Legea penală incriminează toate faptele care aduc atingere, într-un fel 
sau altul, atât existenţei fizice a omului, cât şi atributelor fundamentale ale 
personalității umane, ori altor drepturi, libertăţi ori interese ale acestuia. 

Apărarea multilaterală a persoanei umane prin legile penale a fost, în toate 
timpurile şi la toate popoarele, o preocupare constantă comună tuturor sistemelor 
de drept”. 


Titlul pe care îl analizăm, denumit infracțiuni contra persoanei, cuprinde mai 
multe subgrupe distincte de infracţiuni: 
e° Infracțiuni contra vieții, integrităţii corporale şi sănătăţii 
e Infracţiuni contra libertăţii persoanei 
° Infracțiuni privitoare la viaţa sexuală 
° Infracțiuni contra demnității. 


În realizarea acestei ordini în cadrul acestui titlu s-a adoptat criteriul conform 
căruia cel mai de preţ drept al omului este dreptul la viață, dar nici celelalte 
atribute fundamentale, cum ar fi sănătatea, integritatea corporală, libertatea, 

demnitatea, nu pot fi ignorate, dimpotrivă, în absenţa lor viaţa în societate nu 

valorează prea mult. 


Problematica infractiunilor contra vietii cuprinde urmatoarele: 


1. Aspecte generale ale infracțiunilor contra vieții. 
2. Omorul. 


3 Ocrotirea acordată de normele penale speciale este conformă cu prevederile constituţionale şi cu 
Declaraţia Universală a Drepturilor Omului, adoptată de Adunarea Generală a ONU, Paris, 10 decembrie 1948 şi 
care proclamă dreptul la viaţă, la libertate şi securitatea persoanei, egalitatea în faţa legii, inviolabilitatea persoanei, 
domiciliului, corespondenţei, reputației şi onoarei; aceste drepturi figurează şi în alte documente internaţionale: 
Convenţia europeană pentru pritecția drepturilor omului şi libertăţilor fundamentale (art. 2), cât şi în Documentul 
Reuniunii de la Copenhaga a Conferinţei pentru dimensiiunea umană a C.S.CE.; Constituţia României 
reglementează şi garantează drepturile şi libertăţile fundamentale ale persoanei (vezi Capag. II începând cu art. 22. 

4 Vezi cuvintele lui Pascal: “Omul nu este decât o trestie, cea mai fragilă din natură, dar este o trestie 
gânditoare”. 

° Vezi anumite limite, în funcţie de poziţia socială, în Cesare Beccaria - Despre infracțiuni şi pedepse, pag. 
65-66, sau aşezarea altor obiective înaintea apărării persoanei. 

3. Omorul calificat. 

4. Omorul deosebit de grav. 

5. Pruncuciderea. 

6. Uciderea din culpă. 

7. Determinarea sau înlesnirea sinuciderii. 


Problematica Lovirii şi vătămaii integrităţii corporale sau a sănătăţii cuprinde: 


T. Caracterizare generală. 

2. Lovirea sau alte violenţe. 

3. Vătămarea corporală. 

4. Vătămarea corporală gravă. 

5. Lovirile sau vătămările cauzatoare de moarte. 
6. Vătămarea corporală din culpă. 

7. Provocarea ilegală a avortului 


In această categorie sunt cuprinse faptele de pericol social prin care se 
cauzează persoanei suferințe fizice sau vătămarea integrității corporale ori a 
sănătăţii sale. 


Nota. Pentru amanunte, a se vedea, I.Vasiu, Drept Penal- Partea speciala, 
Ed.Albastra, Cluj-Napoca, 2007, partea consacrata acestor infractiuni 


Problematica . Infracțiunilor contra libertăţii persoanei cuprinde: 


1. Caracterizarea generală 

2. Lipsirea de libertate în mod ilegal 

3. Sclavia. 

4. Supunerea la muncă forțată sau obligatorie. 
5. Violarea de domiciliu. 

6. Amenințarea. 

7. Santajul. 

8. Violarea secretului corespondenței. 
9. Divulgarea secretului profesional. 


Libertatea persoanei este condiţia existenţei şi afirmării personalităţii 
umane, în absența acesteia însăşi viața pierzându-și sensul. Libertatea persoanei 
este o valoare ocrotită de normele juridice penale in conformitate cu dispozitiile 
Declaratiei universale a drepturilor omului. 


Nota. Pentru pregatirea acestui modul a se vedea, I.Vasiu, Drept penal-partea 
speciala, ed Albastra, Cluj-napoca, 2007 


MODUL IV. Infracţiuni contra patrimoniului 
Problematica acestei parti este structurata pe : 


T. Caracterizare generală 

2. Infracţiunile de sustragere 

3. Infracţiunile de fraudă 

4. Infracţiunile de samavolnicie 


Legiuitorul român, în noua reglementare dată Codului penal (vezi Legea 
140/1996), a renunţat la împărțirea infracțiunilor contra patromoniului în două 
grupări distincte, şi anume Infracțiuni contra patrimoniului personal sau 
particular şi Infracțiuni contra patrimoniului obştesc (art. 223-235 C. pen.). 

Titlul IV din partea specială a Codului penal român din 1968 consacrat 
Infracţiunilor contra avutului obştesc era justificat de specificul orânduirii 
socialiste , de existența proprietăţii socialiste, dar având în vedere realitatea 
socială actuală, el nu-şi mai găseşte locul în normativul juridic penal“. 


Š Vezi, în acest sens, L Dumitru, dr. D. Clocotici, Discuţii în legătură cu faptele penale contra 
patrimoniului, în revista Dreptul, nr. 6/1992, pag. 53-59. 

Considerăm, prin urmare, corectă poziția legiuitorului român care, în noua 
reglementare a Codului Penal prevede o singură categorie, denumită 
“Infracţiuni contra patrimoniului public sau privat”, în concordanță cu 
prevederile Constituţiei României din 1991 

Analiza infracțiunilor contra patrimoniului o vom face ţnând seama de o clasificare 
în acelaşi timp interesantă şi utilă, având în vedere ajutorul pe care-l aduce la mai 
buna cunoaştere a fiecărei infracţiuni şi la exacta delimitare a unora de altele”. 
Clasificarea utilizează drept criteriu specificul acțiunilor prin care se modifică 
situațiile de fapt în care se găsesc entitățile patrimoniale (acțiuni de sustragere, de 
fraudă sau samavolnicie). 

Infracțiunile contra patrimoniului sunt astfel împărțite, având în vedere acest 
criteriu: 
e° Infracţiuni de sustragere 

Elementul definitoriu al infracțiunilor din această grupă îl constituie 
sustragerea? bunurilor mobile în vederea însuşirii pe nedrept573), numai în 1950 
fiind introdus un capitol nou cu denumirea “Unele infracțiuni contra avutului 
obştesc”, sub presiunea regimului politic de atunci. 

Obiectul juridic comun al infracţiunilor din această categorie constă în 
relaţiile sociale referitoare la patrimoniu”. 

Analiza infracțiunilor contra patrimoniului o vom face ţnând seama de o 
clasificare în acelaşi timp interesantă şi utilă, având în vedere ajutorul pe care-l 
aduce la mai buna cunoaştere a fiecărei infracțiuni şi la exacta delimitare a unora 
de altele”. Clasificarea utilizează drept criteriu specificul acţiunilor prin care se 
modifică situaţiile de fapt în care se găsesc entitățile patrimoniale (acțiuni de 
sustragere, de fraudă sau samavolnicie). 

Infracțiunile contra patrimoniului sunt astfel împărțite, având în vedere acest 
criteriu: 
e° Infracţiuni de sustragere 

Elementul definitoriu al infracțiunilor din această grupă îl constituie 
sustragerea!" bunurilor mobile în vederea însuşirii pe nedrept. 


7 Clasificarea a mai fost utilizată în literatura de specialitate, vezi V. Dongoroz, S. Kahane, ș.a., Explicații, 
op. cit., vol. III, pag. 449, I. Gheorghiu Brădet, op. cit., pag. 153, O. Loghin, T. Toader, op. cit., pag. 216. 

° Din fr. soustraire = acţiunea de deposedare pe nedrept (cf. Dictionaire de notre temps, Hachette, Paris, 
1988, pag. 1421). 

” Urmează ca, în aplicarea dispoziţiilor cuprinse în titlul referitor la infracțiunile contra patrimoniului să se 
țină seama de postulatele doctrinei dreptului civil cu privire la instituția patrimoniului (numai în cazul în care legea 
penală prevede o derogare de la înţelesul obişnuit din dreptul civil român se va restrânge sau se va extinde conţinutul 
termenilor sau expresiilor consacrate în ramura dreptului civil). 

1° Clasificarea a mai fost utilizată în literatura de specialitate, vezi V. Dongoroz, S. Kahane, ș.a., Explicații, 
op. cit., vol. III, pag. 449, I. Gheorghiu Brădet, op. cit., pag. 153, O. Loghin, T. Toader, op. cit., pag. 216. 

11! Din fr. soustraire = acțiunea de deposedare pe nedrept (cf. Dictionaire de notre temps, Hachette, Paris, 
1988, pag. 1421). 


13 


Din această grupă fac parte următoarele infracțiuni: furtul, tâlharia, 
pirateria, tăinuirea şi delapidarea”?. 
° Infracţiuni de fraudă 

Caracteristic infracțiunilor din această grupă este faptul că sunt urmarea 
acţiunii de fraudare”, acţiune de inducere sau menţinere în eroare sau amăgirea 
persoanei în vederea obţinerii de profituri materiale prin provocarea unei pagube‘. 

Infracțiunile care se realizează prin fraudă sunt: abuzul de încredere, 
gestiunea frauduloasă, înşelăciunea şi însuşirea bunului găsit. 
° Infracțiuni de samavolnicie 

Din grupa infracțiunilor realizate prin samavolnicie fac parte distrugerea şi 
tulburarea în posesie. 

Definitoriu pentru infracțiunile din această grupă este faptul că legea 
penală ocroteşte însăşi starea materială a bunurilor mobile sau imobile, adică 
substanța 


Nota! Pentru pregatirea acestui modul a se vedea, I.Vasiu, Drept penal-partea 
speciala, ed Albastra, Cluj-napoca, 2007; a se vedea si I.Vasiu, L.Vasiu, 
Prevenirea criminalitatii informatice, Ed.Hamangiu, 2006 ( privitor la noile 
infractiuni contra patrimoniului generate de tehnologia informatiei) 


MODUL V. Infracţiuni contra autoritatii 


12 Aşa cum s-a arătat în literatura de specialitate, unele dintre infracțiunile din această grupă se săvârşesc 
prin folosirea violenţei, amenințării sau a altor forme de constrângere, iar altele nu, fapt utilizat la exacta delimitare a 
infracţiunilor de sustragere în raport de normativul lor juridic penal - vezi, în acest sens C. Bulai, Drept penal - 
partea specială, vol. I, Bucureşti, 1975, pag. 188-189; V. Dongoroz, S. Kahane, ș.a., Explicații, op. cit., vol. III, pag. 
449; |. Gheorghiu Brădet, op. cit., pag. 156. 

1? Fraudă = acţiune făcută cu rea credință pentru a înşela (cf. Dictionnaire de notre temps, op. cit., pag. 
618). 

14 Vezi, în privinţa conţinutului semantic al noţiunii de fraudă, şi Dicţionarul limbii române moderne, Ed. 
Academiei României, Bucureşti, 1962, pag. 552; pe larg despre conceptul "infracțiunii de fraudă" vezi L. Gheorghiu 
Brădet, op. cit., pag. 175-176. 

Statul constituie coloana vertebrală a societăţii, osatura în jurul căreia se 
dispun diversele ţesuturi sociale. Pe el se bazează raporturile complexe care 
alcătuiesc comunitatea de viață a unui popor. 

Toţi cetăţenii, întrucât aparțin unui stat, sunt legați de el şi trebuie să se 
supună legilor sale, existând o datorie juridică generală de subordonare față de stat 
(această suveranitate exercitată asupra cetățenilor nevenind din afară, ci din 
lăuntru, ea fiind, de regulă, un produs al înseși voinţei subiectelor)”. 

Statul îşi exercită multiplele sale funcții prin diferite organe care primesc 
pecetea sa şi devin instrumentele sale în desfăşurarea puterilor normative ce li s- 
au recunoscut s 
Viaţa statului se traduce în mod necesar într-o reafirmare sau reîntregire a 
autorităţii sale. Această autoritate este serios zdruncinată atunci când funcționarii 
publici care o exercită sunt lăsaţi fără apărare împotriva acţiunilor violente care 
distrug acea armonie între autoritatea statului şi drepturile individuale'$. 

Raţiunile prevederii în Titlul V al Codului penal în vigoare (Partea specială) 
a infracțiunilor contra autorității publice (vezi art. 236-244) constă în aceea că 
acestea slăbesc autoritatea, prestigiul şi credibilitatea funcţionarilor publici, lovesc 
în însăşi centrul de putere mic, adică în personalitatea statului român, înfrângându-i 
structura şi atacându-i suveranitatea. 


Nota! Pentru pregatirea acestui modul a se vedea, I.Vasiu, Drept penal-partea 
speciala, ed Albastra, Cluj-Napoca, 2007 


15 A se vedea, in acest sens, P. Pactet, Institution politique. Droit constitutionnel, Masson, Paris, 1989, pag. 
15-16 (Ph&nomenes d'autorité et pouvoir politique), Giorgio del Vechio, Lecţii de filosofie juridică, Ed. Europa 
Nova, Bucureşti, 1993, pag. 272. 

16 În limbajul curent, prin autoritate publică se înţelege, în principal, dreptul de a comanda, puterea de a da 
dispoziţii cu caracter obligatoriu sau de a impune oamenilor măsuri de ordine şi disciplină socială (vezi Dicţionarul 
limbii române moderne, Ed. Academiei RSR, Bucureşti, 1972, pag. 56; Dictionnaire de notre temps, Hachette, Paris, 
1989, pag. 106); în ceea ce priveşte înțelesul dat de legiuitorul român în formularea Titlului V din Codul penal 
român în vigoare, "autoritatea publică” semnifică puterea publică existentă în societatea românească, putere 
exercitată în condițiile separaţiei puterilor în stat de organele puterii judecătoreşti, potrivit Constituţiei României şi 
legilor ţării. 

MODUL VI. Infractiuni care aduc atingere unor 
activităţi de interes public sau 
altor activităţi reglementate de lege 


. Prezentare generală 


O multitudine de analize şi comentarii juridice, politice, economice, care au 
reuşit să păstrundă în esenţa şi resorturile fenomenului infracţional, au evidenţiat 
faptul că societatea românească de tranziție este zguduită, printre altele, de avântul 
fără precedent al infracţiunilor de serviciu sau în legătură cu serviciul, precum şi al 
celor ce aduc atingere activităţii organelor şi instituţiilor publice ori altor activităţi 
reglementate de lege (corupţie, neglijență sau abuz în serviciu, arestare nelegală, 
exercitare fără drept a unei profesii, infracțiuni în legătură cu siguranţa circulaţiei 
pe căile ferate etc.). 

Aceste analize efectuate riguros şi ştiinţific (în sensul că au surprins nu 
numai semnificaţiile, ci şi cauzele acestor infracţiuni) au început să-şi afle 
concretizarea în actele normative de care societatea 


românească actuală are nevoie pentru a face față avalanşei infracțiunilor de acest 
tip. 

Varietatea infracțiunilor cuprinse în Tilul VI al Codului Penal în vigoare a 
determinat împărțirea lui în capitole, ținând seama de criteriul valorilor lezate prin 
săvârşirea infracţiunilor prevăzute în fiecare din următoarele capitole: 


© Infractiuni de serviciu sau în legătură cu serviciul 

© Infracţiuni care împiedică înfăptuirea justiției 

© Infracţiuni contra siguranței circulaţiei pe căile ferate 

Ø Infracţiuni privitoare la regimul stabilit pentru unele activități 
reglementate de lege 


Nota! Pentru pregatirea acestui modul a se vedea, I.Vasiu, Drept penal-partea 
speciala, ed Albastra, Cluj-Napoca, 2007 

MODUI VII 


VII. Infractiuni de fals 


Prin “fals”, în acceptiunea sa largă, se înțelege orice alterare adusă 
adevărului”. 

Legea penală nu incriminează, însă, orice minciună, orice denaturare a 
adevărului, a realității, ci numai atunci când aceasta aduce atingere uneia dintre 
valorile sociale cărora ea le asuigură protecţia. În același timp, legea penală nu 
atribuie denumirea de infracţiune de fals tuturor infracțiunilor care constau într-o 
alterare a adevărului, ci numai celor în care minciuna, denaturarea realităţii 
constituie un scop şi aduce, prin ea însăşi, atingere încrederii publice, care este un 
interes social; ea restrânge sfera noţiunii de fals la acţiunile de contrafacere sau de 
alterare a unor bunuri, semne sau înscrisuri cu valoare probatorie şi care se bucură 
ca atare - datorită unei necesităţi sociale - de încredere publică '*. 

Infracţiunile de fals au fost de timpuriu reglementate în legislaţia noastră 
scrisă. Falsul, denumit în Pravila lui Vasile Lupu sau în Îndreptarea legii "vicleşug” 
sau "înşelăciune", era infracţiunea ce consta în plăsmuirea unui document sau 
alterarea voită a adevărului în documente sau în alte instrumente juridice (măsuri, 
semne de hotar etc.)'*. 

Faţă de Codul penal din 1936, care prevedea infracțiunile de fals în Titlul LX 
al Părţii speciale, intitulat Crime şi delicte contra intereselor publice (denumire 
vagă şi imprecisă, ce nu oferea nici o indicație precisă cu privire la valorile sociale 
specifice ocrotite), actuala reglementare, dând dovadă de o mai bună concizie şi 


" Din fr. faux - care nu este conform adevărului, realităţii - vezi în Le dictionnaire de notre temps, 
Hachette, Paris, 1988, pag. 569. 

18 A se vedea, pe larg, M. Patin, P. Caujolle, M. Aydalot, J.-M. Robert, Droit penal général et legislation 
penale appliquée aux affaires, Presses universitaires de France, Paris, 1969, pag. 128-145 (Faux et usage de faux); T. 
Vasiliu, D. Pavel, ş.a., op. cit., vol. II, pag. 205 (apud H. Donnedieu de Vabres, Essai sur la notion de prejudice dans 
la théorie generale de faux documentaire, Paris, 1943, pag. 31). 

19 A se vedea, pe larg, Istoria dreptului românesc, tratat, vol. I, op. cit., pag. 444. 

sistematizare, prevede în cadrul Titlului VII, denumit Infractiuni de fals, 
următoarele trei subgrupe de infracțiuni: 


1. Falsificarea de monede, timbre sau alte valori; 
2. Falsificarea isntrumentelor de autentificare sau de marcare; 
3. Falsuri în înscrisuri 


Nota! Pentru pregatirea acestui modul a se vedea, I.Vasiu, Drept penal-partea 
speciala, ed Albastra, Cluj-napoca, 2007; a se vedea si I.Vasiu, L.Vasiu, 
Afaceri electronice, aspecte legale, tehnice si manageriale, Ed.Albastra, Cluj- 
Napoca, 2007, pentru infractiunile de fals prevazute in Legea nr. 365/2002 


MODUL VIII 


VIII. Infracţiuni care aduc atingere unor relații privind conviețuirea socială 


Relaţiile de conviețuire socială între oamani au fost privite ca ceva însemnat, 
ca o țesătură organică şi gradată, iar normele ce le reglementau stabilite într-o 
ierarhie, în care cele juridice ocupau un loc important (ele n-au sufocat ci, 
dimpotrivă, au fost cele ce au îndrumat şi apărat aceste relaţii, norme acceptate de 
toți, căci înţelepciunea românească, sintetizând reglementările vechiului drept 
românesc spune: "Fieştecare în parte şi toți împreună, trebuie să ne supunem la 
legile ce de obşte sunt pentru toți”). 

În condiţiile vieţii contemporane, care, aşa cum arăta Eugen Ionescu, a 
"devenit deosebit de complexă şi complicată”, aceste relații sunt ocrotite prin 
mijloace diverse (de drept civil, administrativ, penal etc.) 


În Titlul IX din Partea specială a Codului penal în vigoare au fost reunite, 
într-o grupă separată de infracţiuni, faptele de mare gravitate care aduc atingere 
unor relaţii privind convieţuirea socială, grupă care cuprinde următoarele subgrupe 
de infracţiuni: 

O Infractiuni contra familiei; 

© Infracţiuni contra sănătăţii publice; 

© Infracțiuni privitoare la asistența celor în primejdie; 
O Alte infracțiuni care aduc atingere. 


MODUL IX 


IX. Infracţiuni la regimul stabilit pentru anumite activități economice 


Dacă înainte de decembrie 1989, conform Constituţiei României din 1965 
(vezi art. 5 şi 13), economia naţională a României era o economie socialistă, bazată 
pe proprietatea socialistă asupra mijloacelor de producţie, economie pe care o 
organiza, o planifica şi o conducea statul socialist român, în societatea românească 
de astăzi economia de piață (mai bine zis, tranziţia spre această formă) aparţine 
tuturor şi nimănui. Ea este, aşa cum bine se exprima un economist contemporan, 
un "spațiu saturat de interconexiune şi presurizare de interese prin care se închid 
reglaje vitale ale societății, aşa cum prin măduva spinării se buclează reacții 
neconştientizate ale organismului". 

În prezent, activitatea economică din România include şi nu exclude 
"reacţiile cerebralizate” ale statului. Statul a devenit conştient că economia 
reprezintă "un calculator fără greş", care recompensează valoarea şi sancţionează 
nonvaloarea cu o probitate şi un discernământ prin care devansează cu mult orice 
subiect sau instanță umană”. 

Printre măsurile pe care statul le ia pentru sănătatea acelui "organ cerebral" 
care este activitatea economică sunt şi normele prevăzute în Titlul VIII al Codului 
penal în vigoare, denumit Infracțiuni la regimul stabilit pentru anumite activități 
economice. 

Denumirea este justificată dacă avem în vedere că majoritatea infracțiunilor 
privind domeniul economic (şi acestea nu sunt puţine) sunt prevăzute în legi 
speciale, iar în Codul penal numai nouă infracţiuni (vezi art. 295-302 C. pen.), 
legiuitorul având în considerare schimbările rapide ce pot surveni în domeniul 
economic şi care pot să determine dese modificări ale textelor de lege 


20 A se vedea, pe larg, N. Murgu, "Economia de piață, o mare invenţie a societății umane", Ed. Tehhnică, 
Bucureşti, 1993. 


19 


incriminatoare. Prin urmare, cele nouă infracțiuni ce fac obiectul acestui titlu 
"prezintă, în concepția legiuitorului, caracter de permanență sub raportul 
pericolului social şi reprezintă, oarecum, interesele de ansamblu ale economiei 
naționale"?!. 

Acest caracter de permanenţă exista întradevăr înainte de 1989, dar în 
condiţiile în care se desfăşoară astăzi activitatea economică, el este sub semnul 
întrebării. 

În Titlul VIII din partea specială a Codului penal sunt incluse infracțiuni 
privitoare la circulația produselor industriale şi agricole (specula), probitatea 
operațiilor economice (înşelăciunea la măsurătoare, înşelăciunea cu privire la 
calitatea produselor, concurența neloială), 


MODUL X 


X. Consideraţii asupra infracțiunilor contra capacității de apărare a României 


Apărarea naţională cuprinde ansamblul de măsuri şi activităţi adoptate şi 
desfăşurate de statul român în scopul de a garanta suveranitatea națională, 
independenţa şi unitatea statului, integritatea teritorială a ţării şi democraţia 
constituțională. 

Activităţile privind apărarea naţională sunt asigurate şi duse la îndeplinire de 
către autoritățile publice, potrivit competenţelor stabilite prin Constituţie şi legile 
țării“. 


21 Vezi O. Loghin, T. Toader, op. cit., pag. 477 (apud V. Dongoroz, S. Kahane, ș.a., op. cit., vol. IV, pag. 
480). 

2 Vezi Legea apărării naţionale a României, nr. 4/1 iulie 1994 (publicată în M. .Of. nr. 17/7 iulie 1994), art. 
1 şi 2. 

Potrivit art. 52 alin. 1 din Constituţia României din 1991, “cetățenii României au dreptul si obligația să 
apere România”. În alin. 2 al aceluiaşi articol se precizează că “serviciul militar este obligatoriu pentru bărbații 
cetăţeni români care au împlinit vârsta de 20 de ani, cu excepția cazurilor prevăzute de lege”, aceştia putând fi 
incorporaţi până la vârsta de 35 de ani. 

MODUI XI 


XI. Infractiuni contra păcii şi omenirii 


În cadrul Capitolului al XI-lea al Codului penal în vigoare sunt incriminate 
aceste fapte care aduc atingere celor mai de preț valori ale popoarelor: pacea şi 
omenia. România a adoptat în 1950 legea pentru apărarea păcii (Legea nr. 9/1950), 
prin care se sancționau cu asprime faptele care primejdiau pacea popoarelor. 
Dispoziţiile acestei legi, cu unele modificări au stat la baza incriminărilor din 
Capitolul XI al Codului penal în vigoare (art. 356-360 C. pen.). 

În această grupă sunt cuprinse cinci infracţiuni: 
propaganda pentru război; 
genocidul; 
tratamentele neomenoase; 
distrugerea unor obiecte şi însuşirea unor valori; 
distrugerea, jefuirea sau însuşirea unor valori culturale, 
al căror obiect juridic constă în relaţiile social-juridice referitoare la asigurarea 
coexistenței paşnice între popoare şi respectarea dreptului la existență a membrilor 
unei colectivităţi sau a unui grup naţional, etnic, rasial sau religios. 

Faptele de genocid au fost incriminate pentru prima dată în art. 2317 din C. 
pen. anterior, în urma ratificării de către ţara noastră a Convenţiei cu privire la 
genocid, din 9 decembrie 1948 (Decretul nr. 236/1950); textul privitor la 
tratamente neomenoase a fost introdus ca urmare a obligațiilor asumate de tara 
noastră prin aderarea la Convenţia de la Geneva din 12 august 1949 pentru 
ameliorarea soartei răniților şi bolnavilor şi pentru tratamentul prizonierilor de 
război (ratificate de tara noastră la 25 mai 1954, prin Decretul nr. 183/1954); textul 
privitor la distrugerea unor obiecte şi însuşirea unor valori a fost introdus ca 
urmare a ratificării de ţara noastră (la 25 mai 1954) a Convenţiei de la Geneva din 
12 august 1949; textul privitor la distrugerea, jefuirea sau însuşirea unor valori 
culturale a fost introdus în legislaţia noastră ca urmare a obligaţiilor asumate de 
țara noastră în urma aderării la Convenţia de la Haga din 14 mai 1954 (ratificată 
prin Decretul nr. 605/28 ianuarie 1958)”. 

Prin valorile sociale ocrotite, deci prin obiectul juridic, infracțiunile prevăzute în 
ultimul capitol al Codului penal ar fi putut fi aşezate înaintea infracţiunilor contra 
securităţii statului; s-a ținut, însă, seama de faptul că în structura acestor infracțiuni 


22 A se vedea şi Gr. Geamănu, Drept internaţional penal şi infracțiunile internaționale, Ed. Academiei RSR, 
Bucureşti, 1977, pag. 143 şi urm.; V. Dongoroz, S. Kahane, ş.a., op. cit., vol. IV, pag. 913-959. 

sunt absorbite, aproape în toate cazurile, fapte incriminate în mod distinct în textele 
altor articole (infracţiuni contra persoanei, infracţiuni contra patrimoniului) şi 
astfel au fost aşezate după aceste grupe. Este şi motivul pentru care facem o analiza 


ANEXA 


Practică judiciară 


Omor calificat. Premeditare 


Cuprins pe materii: Drept penal. Partea specială. Infracţiuni contra 
persoanei. Infracțiuni contra vieţii, integrității corporale şi sănătății. Omuciderea 


Indice alfabetic: Drept penal 
- omor calificat 
- premeditare 


C. pen., art. 174, art. 175 alin. (1) lit. a) 


Premeditarea, în sensul dispoziţiilor art. 175 alin. (1) lit. a) C. pen, 
presupune îndeplinirea cumulativă a următoarelor condiții: luarea rezoluţiei 
infracționale trebuie să preceadă cu un interval de timp acţiunea agresivă, 
chibzuirea infractorului trebuie să fie suficientă, iar hotărârea luată anterior trebuie 
să se concretizeze în anumite activităţi de pregătire, de natură a înlesni săvârşirea 
infracțiunii. În consecință, dacă între momentul luării rezoluţiei infracţionale de a 
ucide victima şi săvârşirea infracțiunii de omor a trecut un interval de timp care a 
fost mai îndelungat decât cel obişnuit, iar infractorul a conceput un plan de 
realizare a rezoluţiei infracționale, prin care a reuşit, folosindu-se de o altă 
persoană, să atragă victima la o oră târzie din noapte, într-un loc retras, necirculat, 
unde a ucis-o, fapta constituie omor calificat săvârşit cu premeditare. 

I.C.C.J., Secţia penală, decizia nr. 1910 din 25 mai 2009 


Prin sentința penală nr. 159 din 21 octombrie 2008, pronunţată de 
Tribunalul Buzău, a fost condamnat inculpatul B.C. la pedeapsa de 18 ani 
închisoare şi 6 ani interzicerea drepturilor prevăzute în art. 64 alin. (1) lit. a), b) şi 
e) C. pen., precum şi la pedeapsa complementară a degradării militare, pentru 
săvârşirea infracțiunii de omor calificat, faptă prevăzută în art. 174, art. 175 alin. 
(1) lit. a) şi i) C. pen., cu aplicarea art. 37 alin. (1) lit. a) din acelaşi cod. 

S-a revocat liberarea condiţionată pentru restul de pedeapsă de 305 zile 
închisoare rămas neexecutat dintr-o pedeapsă anterioară de 2 ani închisoare 
aplicată inculpatului prin sentința penală nr. 390 din 28 iunie 2005 a Judecătoriei 
Râmnicu Sărat, iar în baza art. 61 alin. (1) C. pen. s-a dispus contopirea pedepsei 
de 18 ani închisoare cu restul de pedeapsă de 305 zile închisoare, urmând ca 
inculpatul să execute pedeapsa de 18 ani închisoare, sporită cu 6 luni, în total 18 
ani şi 6 luni. 

Pentru a pronunța această sentință, prima instanță a reținut, în esenţă, 
următoarea situaţie de fapt : 

Inculpatul B.C. era în relaţii de duşmănie cu victima R.Ş., în vârstă de 83 de 
ani, întrucât în anul 2004, aceasta l-a indicat pe inculpat ca principalul suspect al 
unei infracțiuni de furt, el fiind cercetat de poliție. 

Pe fondul acestor relaţii tensionate, în ziua de 20 ianuarie 2005, inculpatul a 
lovit-o pe R.Ş., producându-i leziuni pentru a căror vindecare au fost necesare 50- 
55 zile de îngrijiri medicale. 

Pentru această faptă inculpatul a fost condamnat de Judecătoria Râmnicu 
Sărat, prin sentința penală nr. 390 din 28 iunie 2005, la pedeapsa de un an 
închisoare în temeiul art. 181 C. pen., dispunându-se revocarea suspendării 
condiționate a executării pedepsei de un an, inculpatul executând 2 ani închisoare 
în perioada 5 mai 2006 - 4 iulie 2007, când s-a liberat condiționat cu un rest de 
pedeapsă de 305 zile închisoare. 

La scurt timp după ce a fost liberat, respectiv la data de 6 iulie 2007, 
inculpatul a consumat băuturi alcoolice la un magazin alimentar din satul natal, 
împreună cu un grup de săteni, context în care a afirmat că a făcut puşcărie pentru 
că R.Ş. „i-a distrus viaţa.” 

Întors în domiciliu în jurul orelor 22,30, inculpatul a trimis-o pe mătuşa sa 
M.A. să o strige pe victima R.S., cu scopul de a o determina să iasă din locuinţă. 

Victima a fost anunţată că au intrat vitele în tarlaua cu porumb, proprietatea 
acesteia, împrejurare în care din casă au ieşit R.P. şi R.Ş. Întrucât R.P. se deplasa 
cu greutate, spre locul indicat s-a îndreptat numai victima, aceasta dispărând fără 
urmă în lanul de porumb, fiind găsită a doua zi moartă, stabilindu-se că a fost 
victima unei agresiuni. 

Din raportul medico-legal de necropsie a rezultat că moartea acesteia s-a 
datorat hemoragiei meninge difuze în cadrul unui politraumatism toracic cu 
fracturi de stern şi coaste bilateral, rupturi pleurale şi hemotorace consecutiv, 
traumatism abdomino-pelvin cu infiltrat sanghin mezenteric şi ruptură renală cu 
hematom retro-peritoneal, apreciindu-se că leziunile au fost produse prin lovire 
repetată cu corpuri contondente şi cu legătură de cauzalitate directă cu decesul. 

Curtea de Apel Ploieşti, Secţia penală şi pentru cauze cu minori şi de 
familie, prin decizia nr. 31 din 4 martie 2009, a admis apelul declarat de inculpat, 
a desființat în parte sentinţa în latura penală, a descontopit pedeapsa principală 
rezultantă în componentele sale, a înlăturat de la încadrarea juridică a infracțiunii 
de omor calificat prevăzută în art. 174, art. 175 alin. (1) lit. a) şi i) C. pen., 
agravanta prevăzută de lit. a) („cu premeditare”) şi a menţinut pedeapsa de 18 ani 
închisoare. 

Totodată, a fost înlăturat sporul de 6 luni închisoare, urmând ca după 
contopirea pedepsei principale cu restul de pedeapsă de 305 zile închisoare 
revocat, inculpatul să execute pedeapsa principală de 18 ani închisoare. 

Referitor la înlăturarea agravantei prevăzute în art. 175 alin. (1) Ht. a) C. 
pen., instanţa de apel a reţinut că nu există dovezi certe că inculpatul şi-ar fi 
pregătit crima, alegându-şi locul, momentul şi arma crimei, pândind victima sau 
strângând informaţii. 

Or, pentru a se reține agravanta „cu premeditare” este necesar să se constate 
că persoana în cauză a luat hotărârea omorului cu mult timp înainte pentru a avea 
posibilitatea să reflecteze asupra împrejurărilor, locului şi momentului, iar în acest 
timp să fi întreprins acțiuni specifice de pregătire, împrejurări care nu rezultă din 
probele administrate. 

Cu privire la individualizarea pedepsei, instanţa de apel a apreciat că sporul 
de 6 luni închisoare, aplicat de judecătorul fondului pentru „marcarea” recidivei, 
prevăzute în art. 37 alin. (1) lit. a) C. pen., dar şi a concursului prevăzut în art. 34 
din acelaşi cod, nu se justifică, deoarece nu s-a aplicat pedeapsa maximă prevăzută 
de textul sancționator. 

Împotriva acestei decizii au declarat recurs procurorul şi inculpatul. 

Procurorul critică hotărârea instanței de apel pentru nelegalitate şi 
netemeinicie, învederând că este incident cazul de recurs prevăzut în art. 385% alin. 
(1) pct. 17 C. proc. pen. - faptei i s-a dat o greşită încadrare juridică, iar sporul de 
6 luni închisoare era justificat, motiv pentru care s-a solicitat casarea deciziei 
penale nr. 31 din 4 martie 2009 şi menținerea sentinței penale nr.159 din 21 
octombrie 2008. 

Inculpatul a criticat hotărârile pronunţate pentru nelegalitate, invocând 
motivul de recurs prevăzut în art. 385° alin. (1) pct. 18 C. proc. pen., solicitând 

achitarea în temeiul art. 11 pct. 2 lit. a) combinat cu art. 10 alin. (1) lit. c) C. proc. 
pen., întrucât fapta nu a fost comisă de inculpat. 

Recursul declarat de procuror este fondat, iar recursul formulat de inculpat 
nu este întemeiat. 

Cu privire la recursul declarat de procuror: 

Premeditarea nu este definită de lege, fiind enunțată doar ca o circumstanţă 
de calificare în art. 175 alin. (1) lit. a) C. pen. 

Pentru existența premeditării, ca circumstanță agravantă a infracțiunii de 
omor, este necesar îndeplinirea cumulativă a următoarelor condiţii: 

a) luarea rezoluţiei infracţionale trebuie să preceadă cu un oarecare interval 
de timp acțiunea agresivă; 

b) chibzuirea infractorului trebuie să fie suficientă; 

c) hotărârea luată anterior trebuie să se concretizeze în anumite activităţi de 
pregătire care trebuie să fie de natură a înlesni săvârşirea infracțiunii (obţinerea de 
informaţii în legătură cu victima, pândirea acesteia, procurarea de mijloace sau 
căutarea de complici). 

În speţă, aceste cerințe sunt îndeplinite, din probele administrate în ambele 
faze ale procesului penal rezultând că inculpatul a premeditat comiterea 
infracțiunii şi nu a acționat spontan, sub stăpânirea unui impuls de moment. 

Hotărârea de a o ucide pe victima R.S. a fost luată de inculpat într-un 
anumit interval de timp care a fost mai îndelungat decât cel obişnuit (morasu 
habens), încă din perioada în care executa o pedeapsă privativă de libertate în 
urma unor alte conflicte violente cu victima, iar după revenirea la domiciliu a 
afirmat în prezența mai multor martori că o va omori pe R.Ş., deoarece i-a distrus 
viaţa şi a făcut închisoare din cauza ei. 

Obsesia inculpatului de a se răzbuna pe victimă, ca stare psihică anormală 
care are ca efect alterarea gândirii, este compatibilă cu premeditarea. 

În realizarea scopului propus, inculpatul a conceput un plan de realizare a 
rezoluţiei infracționale, s-a folosit de mătuşa sa M.A. (persoană cu deficienţe 
psihice) pe care a convins-o să relateze victimei o situație nereală, dar credibilă (şi 
anume, că au intrat nişte vite pe un teren cultivat cu porumb) şi a reuşit să o atragă 
într-un loc retras, necirculat, la o oră târzie din noapte, înlesnind comiterea 
infracțiunii. 

După ce victima s-a îndepărtat de casă, inculpatul a urmărit-o, a pândit 
momentul în care aceasta a intrat în lanul de porumb şi a atacat-o prin surprindere, 
aplicându-i în mod repetat multiple lovituri în zonele vitale ale corpului. 

În consecință, atâta vreme cât din probele administrate rezultă că inculpatul 
a meditat cu privire la săvârşirea faptei, asupra locului şi mijloacelor de răzbunare, 
la posibilitățile de comitere şi la consecințele legate de hotărârea luată, 

infracțiunea de omor a fost comisă în condițiile premeditării, prevăzută în art. 175 
alin. (1) lit. a) C. pen. 

Referitor la sporul de 6 luni închisoare aplicat, se reține că instanța de fond 
a procedat corect. 

Aplicarea pedepsei rezultante pentru întreaga pluralitate infracțională se 
realizează prin contopirea pedepsei pentru noua infracțiune cu pedeapsa 
neexecutată aplicată prin hotărârea anterioară de condamnare definitivă. Pentru 
aceasta, se parcurg două momente. În primul moment, instanța determină 
pedeapsa de bază, stabilind care dintre cele două pedepse (cea fixată pentru noua 
infracțiune sau cea rezultată din condamnarea anterioară) este mai grea, iar în al 
doilea moment, care este facultativ, instanța poate adăuga un plus la pedeapsa de 
bază, dacă apreciază că aceasta este neîndestulătoare. În acest caz, pedeapsa 
rezultată va fi alcătuită din două componente: pedeapsa de bază şi plusul, care are 
caracter de spor, iar pedeapsa finală va fi o pedeapsă rezultantă, aşa cum bine a 
procedat instanța de fond. 

În raport cu considerentele expuse, recursul formulat de procuror este 
întemeiat. 

Cu privire la recursul declarat de inculpat: 

Instanţa de fond a stabilit în mod corect situația de fapt şi vinovăția 
inculpatului, pe baza probelor administrate în cauză, aspecte verificate şi de 
instanța de apel, care a ajuns la aceeaşi concluzie, în sensul că inculpatul este 
autorul uciderii victimei R.$. 

Este adevărat că inculpatul a negat comiterea infracțiunii (atitudine pe care 
a adoptat-o şi în cauza în care a fost judecat şi condamnat definitiv pentru 
infracțiunea de vătămare corporală având ca parte vătămată tot pe R.$.), susținând 
că în seara zilei de 6 iulie 2007 a fost în sat, a cumpărat țigări şi a revenit în 
domiciliu în jurul orelor 18,40 şi nu a mai ieşit până a doua zi dimineaţa, când a 
fost ridicat de organele de poliție. 

Susținerea inculpatului este infirmată de toate celelalte probe aflate la dosar. 

Martorul R.P. confirmă că soţia sa (victima R.Ş.) a fost strigată la poarta 
casei de M.A., care a determinat-o să se îndrepte spre o tarla de porumb, acolo 
unde a fost ucisă. Relevantă pentru stabilirea vinovăției inculpatului este declarația 
martorei C.M. din care rezultă că l-a văzut pe inculpat în sat, în jurul orelor 22,30 - 
23,00, acesta era agitat şi a afirmat faţă de ea şi de sora lui că a omorât-o pe R.Ş. 

Raportul de expertiză biocriminalistică evidenţiază că pe inelul ridicat de la 
inculpat s-au identificat urme de sânge uman, iar completarea raportului medico- 
legal de necropsie confirmă că unele leziuni prezentate de victimă în zona facială, 
în raport de formă şi dimensiuni, puteau fi produse prin lovire cu pumnul, având 
pe deget inelul metalic. 

Procesul-verbal încheiat la data de 7 iulie 2007, orele 12,30, imediat după 
descoperirea victimei, atestă că la cercetarea de la locul faptei a fost folosit un 
câine de urmă care a condus fără ezitare din imediata apropiere a cadavrului în 
curtea casei inculpatului. 

În consecinţă, declaraţiile martorilor audiaţi în cauză, constatările medico- 
legale şi expertiza efectuată evidenţiază că autorul uciderii victimei R.S. este 
inculpatul. 

Faţă de considerentele ce preced, Înalta Curte de Casaţie şi Justiţie a admis 
recursul declarat de procuror împotriva deciziei penale nr. 31 din 4 martie 2009, a 
casat decizia penală atacată şi a menținut sentința penală nr. 159 din 21 octombrie 
2008, respingând, ca nefondat, recursul declarat de inculpatul B.C. 


Pruncucidere. Stare de tulburare pricinuită de naştere 


Cuprins pe materii: Drept penal. Partea specială. Infracțiuni contra 
persoanei. Infracţiuni contra vieţii, integrităţii corporale şi sănătăţii. Omuciderea 
Indice alfabetic: Drept penal 
- pruncucidere 


C. pen., art. 177 


Potrivit art. 177 C. pen., constituie infracțiunea de pruncucidere uciderea 
copilului nou-născut, săvârşită imediat după naştere de către mama aflată într-o 
stare de tulburare pricinuită de naştere. Prin „stare de tulburare pricinuită de 
naştere”, în sensul art. 177 C. pen., se înțelege acea formă de disoluție a funcțiilor 
conştiinţei care depăşeşte prin gravitatea şi intensitatea ei tulburarea acceptabilă 
sau normală, suportată de către majoritate mamelor, instalându-se spontan ca 
urmare a unor condiții de excepţie intervenite în procesul naşterii. 

Tulburările pricinuite de naştere, avute în vedere de legiuitor atunci când a 
incriminat în art. 177 C. pen. pruncuciderea, ca formă a omorului care atrage o 
răspundere penală atenuată, sunt tulburările de natură psiho-patologică, cum ar fi 
psihoza  puerperală clasică, psihoza maniaco-depresivă, tulburările 
schizofreniforme. Nu pot fi considerate tulburări pricinuite de naştere, în sensul 
art. 177 C. pen., tulburările specifice naşterii, care încetează odată cu naşterea, şi 
nici manifestările emoţional-afective, determinate de stările conflictuale în care se 
găseşte mama care nu-şi doreşte copilul. 


I.C.C.J., secția penală, decizia nr. 176 din 22 ianuarie 2009 

Prin sentinţa nr. 45 din 1 februarie 2008, pronunţată de Tribunalul Arad, 
Secţia penală, în baza art. 177 C. pen., în urma schimbării încadrării juridice dată 
faptei prin rechizitoriu, din art. 174 raportat la art. 175 alin. (1) lit. a), c) şi d) şi 
art. 176 alin. (1) lit. a) C. pen., a fost condamnată inculpata T.T. la 4 ani închisoare 
pentru săvârşirea infracțiunii de pruncucidere. 

Pe durata şi în condițiile prevăzute în art. 71 C. pen., s-a interzis inculpatei 
exercitarea drepturilor prevăzute în art. 64 alin. (1) lit. a) şi b) C. pen., mai puţin 
dreptul de a alege. 

În temeiul art. 86! şi art. 86° C. pen., a fost suspendată executarea pedepsei, 
sub supraveghere, pe perioada termenului de încercare de 6 ani şi s-a atras atenţia 
asupra dispoziţiilor art. 86* C. pen., privind cazurile de revocare a suspendării. 

Pentru a dispune în acest sens, prima instanţă a reținut următoarele: 

Prin rechizitoriul Parchetului de pe lângă Tribunalul Arad, înregistrat la 
instanță la data de 11 septembrie 2007, a fost pusă în mişcare acţiunea penală şi 
trimisă în judecată inculpata T.T. pentru săvârşirea infracțiunii de omor calificat şi 
deosebit de grav, prevăzută în art. 174 raportat la art. 175 alin. (1) lit. a), c) şi d) şi 
art. 176 alin. (1) lit. a) C. pen. Prin actul de sesizare a instanţei, în sarcina 
inculpatei s-a reținut că aceasta este căsătorită cu numitul T.I., din anul 1998, iar 
cei doi soţi au împreună doi copii. 

În cursul anului 2006, T.T. a rămas însărcinată, însă starea de graviditate nu a 
fost cunoscută de membrii familiei sale. 

Faptul că inculpata a ascuns starea de graviditate de soţul ei este motivat de 
către aceasta prin împrejurarea că, în cursul anului 2006, ar fi avut o relaţie 
extraconjugală cu numitul C. 

În cursul zilei de 23 aprilie 2007, inculpata T.T. a dat naştere, la domiciliu, 
unui nou-născut de sex feminin, naşterea având loc într-una din curțile casei, după 
care a luat nou-născutul şi l-a transportat în zona fermei viticole aparținând 
societății comerciale M., acest loc nemaifiind, în prezent, cultivat cu vie, iar zona 
nu este foarte circulată, probabilitatea de a întâlni alti consăteni fiind, astfel, 
redusă. În acest loc, inculpata a aşezat corpul nou-născutului, pe care l-a învelit 
într-un pantalon, din material textil, precum şi într-o plapumă, tot din material 
textil, după care a dat foc suprafeţei respective de vegetație, focarul de incendiu 
fiind localizat la aproximativ 15 metri de locul unde aşezase copilul. Din cauza 
faptului că vegetaţia era uscată, iar vântul bătea în direcții variabile, flăcările s-au 
extins, astfel că o suprafaţă mai mare a respectivei vii a fost incendiată, flăcările 
fiind observate de către o persoană care a anunţat Inspectoratul pentru Situaţii de 
Urgenţă, în zonă deplasându-se It. col. S.A. - comandantul Secţiei de Pompieri, 
care, împreună cu alte persoane, a localizat şi stins incendiul. 

Din cuprinsul raportului de autopsie medico-legală, rezultă că moartea nou- 
născutului de sex feminin autopsiat a fost violentă, datorându-se intoxicației acute 

cu monoxid de carbon, asociată cu leziuni de arsură de gradul III şi INAV, 
localizate pe cap, față, membrele superioare şi inferioare, pe aproximativ 30-35% 
din suprafața corpului. Aşadar, în momentul derulării incendiului, nou-născutul 
era viu, fapt dovedit de cauza medicală a morţii (intoxicația acută cu monoxid de 
carbon, asociată cu leziunile de arsură). 

Pentru a se stabili dacă inculpata a acţionat cu discernământ în momentul 
comiterii faptei, aceasta a fost supusă unei expertize medico-legale psihiatrice. Din 
raportul de expertiză medico - legală psihiatrică, rezultă că T.T. prezintă 
diagnosticul de „tulburare histrionică de personalitate. Stare depresivă reactivă. 
Intelect la limită”, astfel că discernământul acesteia a putut fi diminuat în 
momentul comiterii faptei pentru care este cercetată. 

Din probele administrate în faza urmăririi penale, precum şi din probele 
administrate în cursul judecății, prima instanţă a reținut următoarele: 

În dimineaţa zilei de 23 aprilie 2007, fără a beneficia de asistentă medicală 
şi fără ca vreunul din membrii familiei să fie acasă, la domiciliul ei, inculpata a 
născut la termen un copil viu, de sex feminin, pe care l-a abandonat într-o fermă 
viticolă. Corpul fără viaţă al noului-născut a fost găsit în aceeaşi zi, cu vizibile 
leziuni produse prin ardere datorită faptului că vegetaţia din zonă fusese aprinsă, 
cauza principală a morții fiind intoxicația acută cu monoxid de carbon. 

În opinia instanţei de fond, inculpata nu a acţionat cu premeditare în 
momentul comiterii faptei, imediat după naştere, discernământul acesteia fiind 
diminuat pe fondul unei stări psiho-fizice anormale pricinuită de împrejurări 
adiacente procesului fiziologic al naşterii, explicabilă prin aceea că prezintă 
tulburare histrionică de personalitate care, combinată cu un potenţial intelectual 
slab - debilitate mintală la limita inferioară, toleranță scăzută la frustrare şi indici 
de depresie, a condus-o la comiterea faptei cu scopul de a-şi menţine, în faţa 
familiei şi a membrilor comunităţii din care face parte, o imagine acceptabilă prin 
raportare numai la propria scară de valori sociale şi morale. 

În final, prima instanţă a concluzionat că fapta inculpatei de a suprima viaţa 
noului-născut prin abandonarea acestuia în mediu toxic, pe fondul stării psiho- 
fizice produsă de împrejurări adiacente procesului fiziologic al naşterii, întruneşte 
elementele constitutive ale infracțiunii de pruncucidere, prevăzută şi pedepsită de 
art. 177 C. pen. 

Împotriva hotărârii Tribunalului Arad a declarat apel procurorul, solicitând 
desființarea acesteia şi condamnarea inculpatei pentru infracțiunea reţinută în 
rechizitoriu, considerând greşită schimbarea de încadrare juridică dispusă de 
instanța de fond. 

Prin decizia nr. 129/A din 8 septembrie 2008 a Curţii de Apel Timişoara, 
Secţia penală, apelul procurorului a fost respins. 

Împotriva deciziei, procurorul a declarat prezentul recurs, prin care a 
susținut că decizia penală nr. 129/A din 8 septembrie 2008 a Curţii de Apel 
Timişoara şi sentința penală nr. 45 din 1 februarie 2008 a Tribunalului Arad sunt 
nelegale şi netemeinice, ambele statuând o încadrare juridică a faptei comise de 
către inculpată în discordanță cu dispozițiile normei de incriminare incidentă şi cu 
actele şi lucrările dosarului cauzei. 

Având în vedere incidenţa cazului de casare prevăzut în art. 385 alin. (1) 
pct. 17 C. proc. pen., s-a solicitat admiterea recursului, casarea sentinţei penale nr. 
45 din 1 februarie 2008 a Tribunalului Arad şi a deciziei penale nr. 129/A din 8 
septembrie 2008 a Curţii de Apel Timişoara şi, în urma rejudecării, condamnarea 
inculpatei pentru săvârşirea infracțiunii de omor calificat şi deosebit de grav, cu 
încadrarea juridică stabilită prin rechizitoriu, cu luarea în considerare la 
individualizarea pedepsei a circumstanțelor favorabile inculpatei. 

Recursul procurorului este fondat. 

Potrivit art. 177 C. pen., constituie infracţiunea de pruncucidere, fapta 
constând în uciderea copilului nou-născut, săvârşită imediat după naştere de către 
mama aflată într-o stare de tulburare pricinuită de naştere. 

Este unanim acceptat în doctrină şi jurisprudență că prin „stare de tulburare 
pricinuită de naştere”, în sensul art. 177 C. pen., se înţelege acea formă de 
disoluţie a funcțiilor conştiinţei care depăşeşte prin gravitatea şi intensitatea ei 
tulburarea acceptabilă sau normală, suportată de marea majoritate a mamelor, 
instalându-se totodată spontan ca urmare a unor condiţii de excepţie intervenite în 
procesul naşterii. 

Oricât de mare, de gravă ar fi starea de tulburare a mamei care şi-a ucis 
copilul, dacă această stare nu este prilejuită de naştere fapta va constitui omor, iar 
nu pruncucidere. 

Nu pot fi considerate tulburări pricinuite de naştere, în sensul art. 177 C. 
pen., tulburările specifice naşterii, care încetează odată cu naşterea, şi nici 
manifestările emoţional-afective determinate de stările conflictuale ori potențial 
conflictuale, în care se găseşte mama care nu-şi doreşte copilul. Tulburările 
pricinuite de naştere pe care le-a avut în vedere legiuitorul, când a incriminat fapta 
în art. 177 C. pen. ca o formă a omorului ce atrage o răspundere penală „atenuată”, 
sunt tulburările de natură psiho-patologică, tulburările anormale, maladive, 
provocate de diverşi factori nocivi (psihoza puerperală clasică, psihoza maniaco- 
depresivă, tulburările schizofreniforme etc.). 

Modul concret de săvârşire a faptei ori circumstanțele anterioare, 
concomitente sau ulterioare naşterii (ascunderea ori negarea sarcinii față de 
membrii familiei şi, în general, față de persoanele apropiate, neprezentarea la 
medic pentru luarea în evidență şi supravegherea evoluţiei sarcinii, crearea 
condițiilor pentru naşterea în condiţii de singurătate, fără a apela la ajutorul 

celorlalți membri ai familiei ori la ajutorul cadrelor medicale, retragerea în locuri 
izolate pentru a naşte, deplasarea în locuri izolate cu nou-născutul, locuri care 
oferă condiții adecvate suprimării vieții copilului, procurarea sau pregătirea unor 
obiecte necesare acțiunii etc.) sunt elemente de fapt care pot releva intenţia de 
omor a nou-născutului de către mamă, eventual premeditarea, şi pot infirma 
existența intenției spontane de omor, intenție specifică infracțiunii de 
pruncucidere, deoarece aceasta se formează sub imperiul stării de tulburare, 
acțiunea de ucidere executându-se simultan sau în intervalul de timp cât persistă 
această stare. 

Într-o decizie de îndrumare a fostului Tribunal Suprem, care îşi menţine 
actualitatea, se arată că nu orice tulburare este de natură să justifice încadrarea 
juridică a faptei în infracţiunea de pruncucidere, ci numai tulburarea ivită în 
procesul naşterii sau consecutivă acesteia. Manifestările emoțional-afective 
determinate de situaţii neconvenabile mamei, cum ar fi părăsirea de către bărbatul 
cu care a întreținut relații intime, teama de părinți, concepţii retrograde privind 
concepția naşterii, nu pot fi luate în considerare (decizia de îndrumare nr. 2 din 
1976). 

Din raportul de expertiză medico-legală şi completarea la acest raport nu 
rezultă că inculpata, în momentul comiterii faptei, se afla într-o stare de tulburare 
pricinuită de naştere, în sensul art. 177 C. pen., adică aceea stare care, în 
accepțiunea doctrinei şi jurisprudenţei, reprezintă o formă de disoluţie a funcțiilor 
conştiinţei care depăşeşte prin gravitatea şi intensitatea ei tulburarea acceptabilă 
sau normală, suportată de marea majoritate a mamelor, instalându-se totodată 
spontan ca urmare a unor condiţii de excepție intervenite în procesul naşterii. 

În concluziile celor două acte medico-legale, existente la dosar, se arată că 
există „posibilitatea, pe tulburarea psihică de fond (tulburare histrionică de 
personalitate), actul naşterii să fi determinat o stare de tulburare psihică (în sensul 
unei tulburări pricinuite de naştere) cu îngustarea câmpului conştiinţei, astfel încât 
sus-numita să fi acționat cu discernământ diminuat în momentul comiterii faptei.” 

Uciderea copilului nou-născut cu discernământ diminuat nu echivalează cu 
uciderea copilului nou-născut, imediat după naştere, de către mama aflată într-o 
stare de tulburare pricinuită de naştere. 

De altfel, în completarea raportului de expertiză medico-legală se 
menţionează: „cu ocazia internării şi examinărilor medico-legale psihiatrice din 
perioada 2 mai 2007 - 7 mai 2007 nu s-au evidenţiat semnele unei tulburări psihice 
pricinuite de naştere, ci s-a evidențiat tulburarea psihică de fond (tulburare 
histrionică de personalitate) şi o tulburare psihică acută (stare depresivă reactivă), 
cel mai probabil declanşată de contextul conflictual ulterior naşterii (anchetă, 
mediatizarea cazului, reacția familială, conştientizarea faptei), tulburare care s-a 
remis semnificativ pe parcursul spitalizării.” 

Înalta Curte de Casaţie şi Justiţie mai reţine că, la data de 23 mai 2007, 
inculpata - fără a avea dificultăți în rememorarea împrejurărilor săvârşirii faptelor 
- a condus echipa de cercetare penală pe tot parcursul urmat de la locul naşterii 
până la locul abandonării copilului şi, în prezenţa celor doi martori asistenţi, a 
menționat organelor judiciare că a incendiat miriştea din preajmă. 

De asemenea, din primul proces-verbal de cercetare la faţa locului rezultă că 
„potrivit constatărilor făcute de către pompieri, incendiul a avut ca sursă probabilă 
de aprindere o flacără, produsă de un chibrit sau o brichetă, conducând la arderea 
vegetației uscate pe o parcelă de aproximativ 300 de metri pătrați, împrejurarea 
determinantă a incendiului fiind acțiunea intenţionată a unei persoane”, planşele 
foto anexate oferind informaţii inclusiv despre focarul de incendiu. 

Celelalte aspecte - rezultate din probele administrate - nu relevă existenţa 
stării specifice prevăzută în art. 177 C. pen.: 

- uciderea copilului nu a fost „săvârşită imediat după naştere”, din 
concluziile raportului de autopsie medico-legală rezultând că acesta (născut viabil, 
viu, la termen) a trăit extrauterin aproximativ 24 de ore; 

- intenția de ucidere nu a fost spontană, ci premeditată, rezultând din aceea că 
inculpata a dus copilul la o distanță apreciabilă de casă (circa 800 metri), într-o 
zonă izolată; a înfăşurat copilul în obiecte de îmbrăcăminte şi apoi într-o plapumă, 
obiecte uşor inflamabile (combustibile); a ascuns față de soțul său şi ceilalți 
membri ai familiei, existența sarcinii, ştiind că aceasta poate fi rezultatul unor 
relaţii intime din afara căsătoriei; 

- ulterior, inculpata a susţinut că i-a spus soţului că este însărcinată şi că ar 
vrea să dea copilul spre adopţie surorii sale care nu avea copii, aceste susțineri 
fiind însă infirmate de soțul său în cursul urmăririi penale şi în cursul judecății. 

Susținerea inculpatei potrivit căreia „copilul s-a născut mort” este infirmată 
de raportul de autopsie medico-legal şi buletinul anatomopatologic, iar eroarea în 
care pretinde că s-ar fi aflat cu privire la această situaţie vine în contradicție cu 
experiența anterioară, aceasta nefiind la prima naştere. 

În consecință, Înalta Curte de Casaţie şi Justiţie constată că probatoriul 
administrat infirmă existenţa stării de tulburare în sensul art. 177 C. pen., ceea ce 
justifică critica procurorului cu privire la încadrarea juridică a faptei săvârşite de 
inculpată. 

Dată fiind fragilitatea copilului nou-născut şi dependenţa lui aproape totală 
de persoana care l-a născut, mijloacele de violență ce se pot folosi împotriva lui 
pentru a realiza uciderea sunt, de regulă, de minimă intensitate. 

Pe de altă parte, doctrinar şi Jurisprudential, se admite că copilul nou-născut 
este, prin natura situației lui, în neputinţă de a se apăra, iar cel care-i suprimă viaţa 
profită, implicit, de această stare. 

Aceste aspecte juridice, coroborate cu fapta şi împrejurările săvârşirii 
acesteia de către inculpată, astfel cum rezultă din probatoriul administrat, relevă 
elementele constitutive ale infracțiunii de omor calificat şi deosebit de grav, în 
modalitatea normativă menţionată în rechizitoriu (art. 174 raportat la art. 175 alin. 
] lit. a, c şi d combinat cu art. 176 alin. 1 lit. a C. pen.), elementul subiectiv fiind 
intenţia directă în accepțiunea art. 19 alin. (1) pct. 1 lit. a) C. pen. 

Astfel, fapta inculpatei T.T., constând în aceea că la data de 23 aprilie 2007, 
după ce a născut la termen un copil viu şi viabil, de sex feminin, l-a înfăşurat în 
obiecte de îmbrăcăminte şi cu o plapumă şi, deplasându-se într-un loc izolat 
aparținând unei ferme viticole, l-a abandonat într-o zonă cu vegetație uscată şi apoi 
a incendiat vegetația respectivă, moartea copilului nou-născut fiind violentă şi 
datorându-se intoxicației acute cu monoxid de carbon, asociată cu leziuni de 
arsură de gradul III şi HI/V, localizate pe cap, faţă, membre superioare şi 
inferioare, pe aproximativ 30-35% din suprafaţa corporală, întruneşte elementele 
constitutive ale infracțiunii de omor calificat şi deosebit de grav prevăzută în art. 
174 raportat la art. 175 alin. (1) lit. a), c) şi d) combinat cu art. 176 alin. (1) lit. a) 
C. pen. 

Având în vedere cele reţinute, în temeiul art. 385" pct. 2 lit. d) C. proc. pen., 
Înalta Curte de Casaţie şi Justiţie a admis recursul declarat de procuror împotriva 
deciziei nr. 129/A din 8 septembrie 2008 a Curţii de Apel Timişoara, Secţia 
penală, a casat decizia penală recurată şi sentința nr. 45 din 1 februarie 2008 a 
Tribunalului Arad, Secţia penală şi, rejudecând, a condamnat pe inculpata T.T. la 
pedeapsa de 5 ani închisoare pentru săvârşirea infracțiunii de omor calificat şi 
deosebit de grav, prevăzută în art. 174 raportat la art. 175 alin. (1) lit. a), c) şi d) 
combinat cu art. 176 alin. (1) lit. a) C. pen., cu reținerea circumstanţei atenuante 
prevăzute în art. 74 alin. (2) C. pen., iar în baza art. 71 C. pen. a interzis inculpatei 
drepturile prevăzute în art. 64 alin. (1) lit. a) şi b) C. pen. 


Trafic de persoane. Încadrare juridică. Circumstanţe agravante. Săvârşirea 
faptei de trei sau mai multe persoane împreună. Publicitatea şedinţei de 
judecată. Declararea şedinţei secrete 


Cuprins pe materii: Drept penal. Partea specială. Infracţiuni prevăzute în 
legi speciale. Infracţiuni privind traficul de persoane 

Indice alfabetic: Drept penal 

- trafic de persoane 


C. pen., art. 75 alin. (1) lit. a) 
Legea nr. 678/2001, art. 12 alin. (2) lit. a) 

C. proc. pen., art. 290 alin. (2) şi (3) 


1. În acord cu Deciziile nr. XVI din 19 martie 2007 şi nr. XLIX (49) din 4 
iunie 2007, pronunţate de Secţiile Unite ale Înaltei Curți de Casaţie şi Justiţie, 
fapta inculpaților de a recruta, transporta şi caza victime majore, în aceleaşi 
condiții de loc şi de timp, prin înşelăciune, obligându-le la practicarea prostituţiei 
şi însuşindu-şi sume de bani provenite din practicarea prostituţiei de către victime 
fără acordul acestora, întruneşte elementele constitutive ale infracțiunii unice de 
trafic de persoane în forma continuată, prevăzută în art. 12 alin. (2) lit. a) din 
Legea nr. 678/2001, cu aplicarea art. 41 alin. (2) C. pen. 

2. Infracţiunea de trafic de persoane săvârşită de mai multe persoane 
împreună se încadrează în prevederile art. 12 alin. (2) lit. a) din Legea nr. 
678/2001. În acest caz, instanța nu poate reţine în sarcina inculpaţilor şi 
circumstanţa agravantă prevăzută în art. 75 alin. (1) lit. a) C. pen., referitoare la 
săvârşirea faptei de trei sau mai multe persoane împreună, întrucât săvârşirea 
faptei de mai multe persoanei împreună se regăseşte, ca element circumstanțial de 
agravare, în conţinutul infracțiunii de trafic de persoane prevăzută în art. 12 alin. 
(2) lit. a) din Legea nr. 678/2001, aceeaşi împrejurare neputând conduce la o dublă 
agravare a răspunderii penale. 

3. În cazul infracţiunii de trafic de persoane majore prevăzută în art. 12 din 
Legea nr. 678/2001, instanţa poate declara, în condițiile art. 290 alin. (2) C. proc. 
pen., şedinţă secretă pentru tot cursul judecării cauzei, în conformitate cu 
prevederile art. 290 alin. (3) din acelaşi cod. 


I.C.C.J., secția penală, decizia nr. 2191 din 18 iunie 2008 


1. Prin sentinţa nr. 426 din 27 septembrie 2007 a Tribunalului Argeş, Secţia 
penală, s-a schimbat încadrarea juridică, în baza art. 334 C. proc. pen., privind pe 
inculpaţii T.F., T.A., T.I. şi T.M., din infracțiunea prevăzută în art. 12 alin. (2) lit. 
a) din Legea nr. 678/2001 şi art. 329 alin. (1) C. pen. cu aplicarea dispoziţiilor art. 
41 alin. (2) şi art. 33 lit. a) C. pen., iar pentru inculpatul T.F. şi a dispozițiilor art. 
37 alin. (1) lt. b) C. pen., în câte o singură infracțiune prevăzută în art. 329 alin. 
(1) C. pen., cu aplicarea dispoziţiilor art. 41 alin. (2) C. pen., iar pentru inculpatul 
T.F. şi a dispoziţiilor art. 37 alin. (1) Ht. b) C. pen. 

A condamnat pe inculpații T.F., T.A., T.I. şi T.M. pentru săvârşirea 
infracțiunii de proxenetism prevăzută în art. 329 C. pen., cu aplicarea dispozițiilor 
art. 41 alin. (2) C. pen., iar pentru inculpatul T.F. şi a dispoziţiilor art. 37 alin. (1) lit. 
b) C. pen. 

Examinând probele administrate, instanţa a reţinut, în esență, ca situaţie de 
fapt, că în perioada 2004 - 2005 inculpați T.F., T.A., T.I. şi T.M. au recrutat 

părțile vătămate şi le-au transportat în Spania, unde le-au asigurat cazarea m 
apartamente închiriate. Părțile vătămate au practicat prostituţia fără a fi constrânse 
în acest sens, iar o parte din sumele încasate au fost expediate în ţară pe numele 
inculpaților. 

2. Împotriva acestei sentinţe penale au declarat apel procurorul şi inculpaţii. 

Procurorul a criticat hotărârea primei instanțe pentru următoarele motive: 
instanța a apreciat în mod greşit probele administrate şi, în consecinţă, a schimbat 
încadrarea juridică a faptelor şi nu a reținut în sarcina fiecăruia circumstanța 
agravantă prevăzută în art. 75 alin. (1) lit. a) C. pen. 

Inculpații au criticat hotărârea primei instanţe pentru nelegalitate, în sensul că 
în mod greşit s-a reținut în sarcina lor săvârşirea faptelor pentru care au fost 
condamnaţi, considerând că aceste fapte nu există şi, în consecință, au solicitat 
achitarea în baza dispoziţiilor art. 10 alin. (1) lit. a) C. proc. pen. 

Examinând sentința supusă apelului din punct de vedere al motivelor 
invocate, în conformitate cu dispoziţiile art. 371 C. proc. pen., curtea de apel a 
constatat următoarele: 

Inculpatul T.I. a recrutat pe părţile vătămate P.P. şi S.M. În acest scop, s-a 
deplasat la domiciliul acestora şi a afirmat că le va duce la muncă în Franţa sau 
Spania, precizând că este vorba de spălatul vaselor sau munci menajere. În aceeaşi 
perioadă, inculpatul T.I. a recrutat-o şi pe partea vătămata V.M., căreia aparent i-a 
oferit un loc de muncă la un restaurant din Spania. 

La 3 septembrie 2004, inculpatul, după ce a procurat documente de identitate 
pentru părţile vătămate, a ieşit cu acestea din ţară. În Spania, părţilor vătămate li s- 
au luat paşapoartele, au fost cazate într-un apartament închiriat de inculpatul T.F. 
şi obligate să se prostitueze, în perioada 2004 - 2005 inculpatul realizând din 
activitatea infracţională suma de 2.482 de euro. 

La începutul anului 2005, inculpatul T.A. a recrutat pe partea vătămată S.G., 
promiţându-i că îi va asigura un loc de muncă într-un restaurant din Spania. 
Inculpatul a transportat-o în Spania, achitând contravaloarea transportului. Aşa 
cum rezultă din declarația părții vătămate, aceasta a fost cazată într-un apartament, 
unde locuiau şi alte femei provenite din România, obligate de inculpat să se 
prostitueze. Din declarația părții vătămate rezultă că a practicat prostituția 
aproximativ 10 luni, perioadă în care a obținut suma de 60.000 de euro, bani pe 
care i-a dat inculpatului T.A. sau numitei E.F., care strângea banii pentru el. 
Acelaşi inculpat împreună cu inculpatul T.M. au recrutat, la începutul anului 2004, 
şi pe partea vătămată B.N. Partea vătămată a fost obligată să se prostitueze în 
condițiile menționate mai sus pentru celelalte părți vătămate. Din declarațiile 
acestei părți vătămate rezultă că pentru inculpat se prostituau E.F., M.M., D.V. şi 
R.L. S-a stabilit că în numele inculpatului s-au efectuat din Spania 22 de 
transferuri băneşti, sumele totale fiind de 11.312 euro şi 983 USD. 

Inculpatul T.F. a recrutat pe părțile vătămate P.1l., E.E. şi B.N., cărora le-a 
promis locuri de muncă în agricultură. În realitate, ajunse în Spania, părţile 
vătămate au fost obligate să se prostitueze pentru inculpat. Relevantă este 
declaraţia părții vătămate E.E., care a arătat că s-a prostituat pentru inculpat şi a 
obținut în urma acestei activităţi suma de 35.000 de euro, bani pe care i-a înmânat 
inculpatului. 

Din actele dosarului rezultă că, în perioada 2004 - 2005, inculpatul a avut 
cinci ieşiri în afara țării, iar pe numele lui s-au operat 17 transferuri băneşti, 
primind 11.505 euro şi 5.214 USD. 

În ceea ce-l priveşte pe inculpatul T.M., din probele administrate rezultă că, 
în cursul lunii august 2004, a recrutat pe părțile vătămate B.C. şi G.S., 
promiţându-le locuri de muncă oneste în Spania. Părțile vătămate, odată ajunse în 
această ţară, au fost obligate să se prostitueze. Partea vătămată B.C. a declarat că a 
obținut din prostituție suma de 10.000 de euro pe care i-a înmânat-o inculpatului. 

Prin urmare, susținerile inculpaţilor, potrivit cărora faptele reţinute în sarcina 
lor nu există şi s-ar impune achitarea în baza dispoziţiilor art. 10 alin. (1) lit. a) C. 
proc. pen., nu sunt fondate. 

Apelul procurorului este fondat în ceea ce priveşte încadrarea juridică a 
faptelor reținute în sarcina inculpaților. 

Având în vedere situația de fapt expusă, precum şi Decizia nr. XVI din 19 
martie 2007, pronunţată în interesul legii de Secţiile Unite ale Înaltei Curți de 
Casaţie şi Justiţie, rezultă că fiecare inculpat a comis, în concurs real, infracțiunea 
prevăzută în art. 12 alin. (2) lit. a) din Legea nr. 678/2001, cu aplicarea art. 41 
alin. (2) C. pen. şi, respectiv, infracțiunea prevăzută în art. 329 alin. (1) C. pen., cu 
aplicarea art. 41 alin. (2) C. pen., mai puţin inculpatul T.A., pentru care nu se pot 
reține dispoziţiile art. 41 alin. (2) C. pen. 

Totodată, apelul procurorului este fondat şi în ceea ce priveşte al doilea motiv 
invocat, în sensul că în mod greşit prima instanţă nu a reținut în sarcina fiecărui 
inculpat circumstanța agravantă prevăzută în art. 75 alin. (1) lit. a) C. pen. Aşa 
cum rezultă din probele administrate în cauză, infracțiunile au fost săvârşite de 
către inculpați împreună, aspect ce impune reținerea circumstanței agravante 
prevăzută în art. 75 alin. (1) lit. a) C. pen. 

Aşa fiind, prin decizia nr. 16/A din 19 februarie 2008, Curtea de Apel Piteşti, 
Secţia penală şi pentru cauze cu minori şi de familie, a admis apelul declarat de 
procuror împotriva sentinţei penale nr. 426 din 27 septembrie 2007, a înlăturat 
schimbarea încadrării juridice şi, în consecinţă: 

- a condamnat pe inculpatul T.F. pentru săvârşirea infracțiunii prevăzute în 
art. 12 alin. (2) lit. a) din Legea nr. 678/2001, cu aplicarea art. 41 alin. (2), art. 37 
alin. (1) lit. b) şi art. 75 alin. (1) lit. a) C. pen. şi a infracțiunii prevăzute în art. 329 

alin. (1) C. pen., cu aplicarea art. 41 alin. (2), art. 37 alin. (1) lit. b) şi art. 75 alin. 
(1) lit. a) C. pen.; a făcut aplicarea art. 33, 34 C. pen.; 

- a condamnat pe inculpații T.I. şi T.M. pentru săvârşirea infracțiunii 
prevăzute în art. 12 alin. (2) lit. a) din Legea nr. 678/2001, cu aplicarea art. 41 
alin. (2) şi art. 75 alin. (1) lit. a) C. pen. şi a infracțiunii prevăzute în art. 329 alin. 
(1) C. pen., cu aplicarea art. 41 alin. (2) şi art. 75 alin. (1) lit. a) C. pen.; a făcut 
aplicarea art. 33, 34 C. pen.; 

- a condamnat pe inculpatul T.A. pentru săvârşirea infracțiunii prevăzute în 
art. 12 alin. (2) lit. a) din Legea nr. 678/2001, cu aplicarea art. 75 alin. (1) lit. a) C. 
pen. şi a infracțiunii prevăzute în art. 329 alin. (1) C. pen., cu aplicarea art. 75 alin. 
(1) lit. a) C. pen.; a făcut aplicarea art. 33, 34 C. pen. 

A respins, ca nefondate, apelurile formulate de inculpaţi. 

3. Împotriva acestei decizii penale au declarat recurs procurorul şi inculpaţii. 

În recursul procurorului, decizia este criticată ca nelegală prin prisma cazului 
de casare prevăzut în art. 385” alin. (1) pct. 17 C. proc. pen., solicitându-se, în 
baza art. 334 C. proc. pen., schimbarea încadrării juridice dată faptelor pentru toți 
inculpații în infracțiunea prevăzută în art. 12 alin. (2) lit. a) din Legea nr. 
678/2001, cu aplicarea art. 41 alin. (2) C. pen., şi a art. 37 alin. (1) lit. b) C. pen. 
pentru inculpatul T.F. 

Cu ocazia dezbaterilor orale, reprezentantul parchetului şi-a extins motivele 
de recurs depuse în scris şi cu acela privind soluționarea cauzei la instanța 
fondului în condiţii de nepublicitate, deşi niciuna dintre părți nu era minoră. 

În recursurile inculpaţilor, decizia recurată a fost criticată, între altele, prin 
prisma cazului de casare prevăzut în art. 385° alin. (1) pct. 17 C. proc. pen., iar în 
recursurile inculpaților T.A. şi T.I., şi prin prisma cazului de casare prevăzut în 
art. 385° alin. (1) pct. 18 C. proc. pen. 

Examinând actele şi lucrările dosarului, decizia recurată în raport cu motivele 
de critică invocate şi cu cazurile de casare sus-indicate, Înalta Curte de Casaţie şi 
Justiţie, pentru următoarele considerente - relative la greşita încadrare juridică dată 
faptelor pentru toţi inculpații - constată că recursurile declarate sunt fondate şi 
urmează a le admite ca atare în temeiul dispoziţiilor art. 385!” pct. 2 lit. d) C. proc. 
pen. 

A. a) Cu privire la recursul declarat de procuror, relativ la motivul de critică 
vizând soluţionarea cauzei la instanţa de judecată în condiţii de nepublicitate şi, pe 
cale de consecință, solicitându-se casarea ambelor hotărâri şi trimiterea cauzei 
spre rejudecare la prima instanță, Înalta Curte de Casaţie şi Justiţie are în vedere 
nepertinenţa acestuia, întrucât prin încheierea de şedinţă de la termenul din 6 
martie 2007 prima instanță, luând act de acordul iterat de reprezentantul 
parchetului şi apărătorii celor patru inculpaţi, a dispus în conformitate cu 

prevederile art. 290 alin. (3) C. proc. pen. ca şedinţele de judecată să fie secrete pe 
„toată durata judecării cauzei la instanţa de fond.” 

b) Este fondată, însă, critica în sensul că faptelor imputate celor patru 
inculpati l s-a dat o greşită încadrare juridică - ceea ce atrage incidenţa în speţă a 
cazului de casare prevăzut în art. 385° alin. (1) pct. 17 C. proc. pen. şi care le 
profită şi recurenţilor inculpaţi în totalitate. 

Cu titlu de premisă, se reţine că instanţa de apel a stabilit corect situația de 
fapt. Inculpaţii au recrutat, aşa cum se arată în decizie, au transportat şi au cazat în 
apartamente închiriate părțile vătămate, dar şi alte femei neidentificate, recrutarea 
făcându-se prin înşelăciune, în sensul că le vor ajuta să se angajeze fie ca 
muncitoare în agricultură, fie ca femei de serviciu sau chelneriţe în restaurante, în 
Spania. Ajungând la destinaţie, inculpaţii le-au luat paşapoartele, obligându-le să 
se prostitueze în favoarea lor şi însuşindu-şi sume importante de bani din 
activitatea de prostituție desfăşurată fără acordul părților vătămate. 

În raport cu această situaţie de fapt şi cu cele stabilite în interesul legii de 
Înalta Curte de Casaţie şi Justiţie prin Decizia nr. XVI din 19 martie 2007, 
încadrarea juridică corectă a faptelor săvârşite era numai în dispoziţiile art. 12 alin. 
(2) lit. a) din Legea nr. 678/2001, cu aplicarea art. 41 alin. (2) C. pen. pentru 
fiecare inculpat şi art. 37 alin. (1) lit. b) C. pen. pentru inculpatul T.F. 

Pentru existenta concursului real de infracțiuni, se arată în decizie, este 
necesar ca inculpații să acţioneze asupra altor persoane, fără a întrebuința 
constrângerea, în sensul îndemnului sau înlesnirii, tragerii de foloase din 
practicarea prostituţiei, recrutării sau traficării în acelaşi scop, prostituția fiind 
practicată de bună voie de acele persoane, iar ulterior să acţioneze asupra aceloraşi 
persoane prin modalitățile arătate în art. 12 alin. (1) din Legea nr. 678/2001. 

În speţă, părţile vătămate au fost de la bun început induse în eroare de 
inculpați în legătură cu activitățile pe care le vor desfăşura în Spania, iar ulterior 
au fost constrânse prin ridicarea paşapoartelor şi, astfel, lipsite de libertatea de a 
renunța la acele activităţi. În niciun moment, rezultă din probele administrate în 
timpul procesului penal, părțile vătămate nu au fost de acord să practice 
prostituția. 

De asemenea, nu trebuiau aplicate dispoziţiile art. 75 alin. (1) lit. a) C. pen. în 
ceea ce priveşte încadrarea juridică în infracțiunea de trafic de persoane, deoarece 
agravanta respectivă se regăseşte în incriminarea mai gravă din art. 12 alin. (2) lit. 
a) din Legea nr. 678/2001, neputându-se reține un concurs între aceleaşi 
circumstanţe agravante. 

În ceea ce-l priveşte pe inculpatul T.A., ar fi trebuit să se rețină la încadrarea 
juridică şi aplicarea art. 41 alin. (2) C. pen., deoarece rezultă din probatoriul 
administrat că a recrutat mai multe persoane, respectiv pe S.G., B.N. şi M.M. 
(împreună cu inculpatul T.M.), D.V. şi R.L. Acestea din urmă nu au putut fi 

audiate în cauză, dar faptul că se prostituau pentru inculpat rezultă din declarațiile 
părților vătămate S.G. şi B.N., precum şi din declarația dată de inculpat la 
urmărirea penală. Această încadrare juridică este în acord cu Decizia dată în 
interesul legii de instanţa supremă nr. XLIX din 4 iunie 2007. 

B. a) Cu privire la recursurile declarate de inculpaţi, referitor la motivul de 
critică privind greşita încadrare juridică dată faptelor de instanța de apel, 
solicitându-se schimbarea acesteia într-o unică infracțiune prevăzută în art. 329 
alin. (1) C. pen., cu aplicarea art. 41 alin. (2) C. pen., acesta este nepertinent, 
având în vedere consideraţiile deja expuse cu ocazia evaluării motivelor de critică 
ale procurorului care au configurat că încadrarea juridică riguros corectă a faptelor 
celor patru recurenți era numai în dispoziţiile art. 12 alin. (2) lit. a) din Legea nr. 
678/2001, cu aplicarea art. 41 alin. (2) C. pen. pentru fiecare inculpat şi reținerea 
dispoziţiilor art. 37 alin. (1) lit. b) C. pen. pentru inculpatul T.F. 

b) Nu este întemeiată nici critica relativă la incidența cazului de casare 
prevăzut în art. 385” alin. (1) pet. 18 C. proc. pen. pretinsă de recurenții inculpaţi 
T.A. şi T.I., întrucât în speţă nu există o contradicție esenţială, necontroversată şi 
ireconciliabilă, între actele şi lucrările dosarului şi hotărârea judecătorească de 
condamnare pronunțată. 

Din probele administrate, respectiv declaraţiile părților vătămate, cele ale 
martorilor, situația intrărilor şi ieşirilor inculpaţilor din ţară, procesele-verbale de 
recunoaştere de pe planga fotografică, rezultă cu certitudine participația 
infracțională a acestor doi recurenţi inculpați. 

Astfel, inculpatul T.I. s-a ocupat personal de recrutarea părţilor vătămate P.P. 
şi S.M., deplasându-se la domiciliul acestora în prezenţa martorului A.C. În 
discuţiile purtate cu părinții părților vătămate, martorii S.N. şi N.S., inculpatul a 
afirmat că le va duce pe fete la muncă în Franţa sau Spania, precizând că este 
vorba de spălatul vaselor sau munci menajere. În aceeaşi perioadă, a fost recrutată 
şi partea vătămată V.M., căreia 1 s-a oferit de către inculpatul T.I. un loc de muncă 
la un restaurant din Spania, promisiune nesinceră. 

Inculpatul a procurat documentele de identitate pentru P.P. şi S.M., iar la 3 
septembrie 2004, împreună cu acestea şi V.M., au ieşit din ţară. În Spania, părţilor 
vătămate li s-au luat paşapoartele, au fost cazate într-un apartament închiriat de 
inculpatul T.F. şi obligate să se prostitueze. Pe numele inculpatului s-au înregistrat 
şapte transferuri băneşti în valoare totală de 2.482 de euro. 

Concomitent, în sarcina inculpatului T.A. se reține că la începutul anului 
2005 a recrutat pe S.G., promiţându-i că îi va asigura un loc de muncă într-un 
restaurant, astfel că împreună cu aceasta şi E.F. s-au deplasat în Spania, inculpatul 
achitând contravaloarea transportului. 

Partea vătămată precizează că a fost cazată într-un apartament, unde locuiau 
şi alte femei provenite din România şi obligată de inculpat să se prostitueze, 

practicând această activitate timp de 10 luni de zile şi realizând circa 60.000 de 
euro, bani pe care i-a dat direct inculpatului T.A. ori numitei E.F., cea care 
strângea banii pentru el. 

Acelaşi inculpat şi inculpatul T.M. au recrutat la începutul anului 2004 şi pe 
B.N., din declarațiile părților vătămate reieşind că pentru el se prostituau E.F., 
M.M., D.V. şi R.L. Pe numele inculpatului s-au efectuat din Spania 22 de 
transferuri băneşti, primind sumele totale de 11.312 euro şi 983 USD şi trimițând 
2.108 euro şi 1.036 USD. 

Pentru considerentele expuse, Înalta Curte de Casaţie şi Justiţie a admis 
recursurile declarate împotriva deciziei penale nr. 16/A din 19 februarie 2008, a 
casat în parte decizia recurată şi sentința penală nr. 426 din 27 septembrie 2007 şi, 
rejudecând în fond: în baza art. 334 C. proc. pen., a schimbat încadrarea juridică 
dată faptelor, din infracțiunile prevăzute în art. 12 alin. (2) lit. a) din Legea nr. 
678/2001 şi art. 329 alin. (1) C. pen., cu aplicarea art. 75 alin. (1) lit. a) şi art. 41 
alin. (2) C. pen., în infracțiunea prevăzută în art. 12 alin. (2) lit. a) din Legea nr. 
678/2001, cu aplicarea art. 41 alin. (2) C. pen., pentru inculpaţii T.F., T.I. şi T.M. 
şi, din infracțiunile prevăzute în art. 12 alin. (2) lit. a) din Legea nr. 678/2001 şi 
art. 329 alin. (1) C. pen., cu aplicarea art. 75 alin. (1) lit. a) C. pen., în cea 
prevăzută în art. 12 alin. (2) lit. a) din Legea nr. 678/2001, cu aplicarea art. 41 
alin. (2) C. pen, pentru inculpatul T.A.; 

în baza art. 12 alin. (2) lit. a) din Legea nr. 678/2001, cu aplicarea art. 41 alin. 
(2) C. pen., a condamnat pe inculpaţii T.I., T.M. şi T.A., iar în baza art. 12 alin. (2) 
lit. a) din Legea nr. 678/2001, cu aplicarea art. 37 alin. (1) lit. b) C. pen. şi art. 41 
alin. (2) C. pen., a condamnat pe inculpatul T.F., menţinând restul dispoziţiilor 
hotărârilor atacate. 


de mită. Persoană care are atribuţii de constatare şi de sancţionare a 


contravenţiilor 


Cuprins pe materii: Drept penal. Partea specială. Infracţiuni care aduc atingere 
unor activități de interes public sau altor activităţi reglementate de lege. Infracțiuni de 


serviciu sau în legătură cu serviciul 
Indice alfabetic: Drept penal 
- luare de mită 


C. pen., art. 254 alin. (2) 
Legea nr. 78/2000, art. 7 alin. (1) 


Fapta persoanei care, în calitate de agent de poliție, în exercitarea atribuţiilor de 
serviciu, pretinde şi primeşte o sumă de bani, în scopul de a nu sancţiona cu amendă 

contravențională persoana ce a săvârşit contravenţii la regimul circulației pe drumurile 
publice, întruneşte elementele constitutive ale infracțiunii de luare de mită prevăzută în 
art. 254 alin. (2) C. pen. raportat la art. 7 alin. (1) din Legea nr. 78/2000, întrucât 
agentul de poliție constituie, în sensul art. 7 alin. (1) din Legea nr. 78/2000, o persoană 
care are, potrivit legii, atribuţii de constatare şi de sancționare a contravenţiilor. 


I.C.C.J., secția penală, decizia nr. 693 din 27 februarie 2009 


Prin sentinţa penală nr. 585 din 28 noiembrie 2007, Tribunalul Satu Mare, în baza 
art. 254 alin. (2) C. pen. raportat la art. 7 alin. (1) din Legea nr. 78/2000, cu aplicarea 
art. 74 alin. (1) lit. a) şi art. 76 alin. (1) lit. c) C. pen., a condamnat pe inculpaţii S.C. şi 
N.S. pentru săvârşirea infracţiunii de luare de mită, la pedepse de câte un an închisoare. 

În baza art. 81 C. pen., a dispus suspendarea condiţionată a executării pedepselor 
de câte un an închisoare aplicate inculpaţilor, pe durata termenului de încercare de 3 
ani, stabilit conform art. 82 C. pen. 

În sarcina inculpaţilor s-au reţinut următoarele: 

În data de 9 februarie 2006, ora 16,40, denunţătorul P.I. s-a prezentat la parchet şi 
a formulat plângere penală împotriva unui echipaj de poliție de la Biroul Circulaţie 
Piteşti, întrucât aceştia i-au pretins o sumă de bani, cu scopul de a nu-i aplica o amendă 
contravențională. 

În fapt, denunţătorul P.I., la data de 9 februarie 2006, orele 16,00, se deplasa cu 
autoturismul şi, în apropierea unei intersecții, a oprit autoturismul pentru a cobori 
martorul R.I. Imediat, a oprit în spatele său echipajul de circulație şi agentul de poliție, 
care se afla la volan, i-a solicitat permisul de conducere şi cartea de identitate a 
autovehiculului. Denunţătorul a susținut că nu avea asupra sa certificatul de 
înmatriculare al autoturismului. 

Din declarația lui P.I. rezultă că agentul de poliție, identificat în persoana 
inculpatului S.C., i-a comunicat că a săvârşit trei contravenţii, respectiv a oprit în 
apropierea intersecţiei, nu are asupra sa certificatul de înmatriculare al autoturismului şi 
a condus fără centură, astfel încât amenda este de 1.500.000 lei vechi sau „ne 
înțelegem.” 


De asemenea, acelaşi inculpat l-a întrebat unde lucrează, P.I. i-a răspuns că este 
pădurar, după care inculpatul l-a întrebat cât costă o căruță cu lemne. P.I. i-a 
răspuns că o căruță cu lemne costă 800.000 lei vechi. Încă o dată inculpatul a 

insistat față de denunţător dacă scrie în procesul-verbal „amendă ” sau „ne 
înțelegem. ” Apoi, echipajul de poliție, în scopul fluidizării traficului circulaţiei, 

s-a deplasat în zona R., unde a găsit un loc de parcare, denunțătorul fiind invitat 

să urmeze echipajul de poliţie. În acel loc i s-a întocmit denunțătorului de către 
inculpatul N.S. procesul-verbal de sancționare contravenţională, timp în care 

denuntüatorul, lângă autoturismul inculpatilor, a continuat discuţiile cu 
inculpatul S.C., cu privire la posibilitatea de „înțelegere. ” Procesul-verbal a fost 
semnat de P.I., dar, a susținut el, nu a văzut ce sancţiune i s-a aplicat, întrucât 
nu i s-a înmânat o copie de pe acesta. 


Denunţătorului i s-a înmânat permisul de conducere şi buletinul şi, potrivit 
înțelegerii anterioare, a plecat să facă rost de bani, el înțelegând prin expresia 
„ne înțelegem” că i se va aplica un avertisment dacă va da o sumă de bani. 


Din declaraţia denunţătorului rezultă că suma pretinsă - indirect - era de 
800.000 lei vechi, contravaloarea unei căruţe cu lemne, pret despre care a 
discutat cu inculpatul S.C. Tot denunţătorul a apreciat că suma de 800.000 lei 
vechi este prea mare, sumă care reprezenta de fapt jumătate din minimum 
amenzii de 1.500.000 lei vechi anunțată de inculpatul S.C., motiv pentru care s-a 
hotărât să le dea celor doi inculpaţi suma de 400.000 lei vechi. 


În acest scop a formulat denunțul penal la parchet. Potrivit procesului-verbal, s- 
a procedat la înscrierea sumei de 400.000 lei vechi şi la constatarea flagrantă a 
infracțiunii. 


Echipa operativă condusă de procuror, împreună cu denunţătorul, care avea 
asupra sa un reportofon digital, în cauză autorizându-se cu titlu provizoriu 
înregistrarea pe bandă magnetică a convorbirilor ce urmau a fi purtate între 
denunțător şi inculpaţi, s-a deplasat la locul unde fusese chemat denunțătorul cu 
banii. 


Denunţătorul P.I. a purtat cu cei doi inculpați discuţia redată în procesul-verbal 
de transcriere din 9 februarie 2006, din care rezultă că inculpatul S.C. l-a 
întrebat pe acesta dacă a venit să le dea „o căruță de lemne.” 


După înmânarea sumei de 400.000 lei vechi, i-a comunicat denunţătorului „ţi-a 
trecut avertismentul ăla” şi, pentru convingere, l-a întrebat pe inculpatul N.S. 
dacă, într-adevăr, i-a trecut avertisment, acesta din urmă confirmându-i. 


La solicitarea denunţătorului de a i se înmâna procesul-verbal, inculpatul N.S. i- 
a comunicat că nu i-l mai dă. 


După primirea sumei, echipa operativă s-a apropiat de autoturismul în care se 
aflau cei doi inculpati şi, în prezența denunțătorului, s-a constatat că inculpatul 

S.C. avea în mână două din bancnotele înseriate în sumă de 200.000 lei vechi, în 
timp ce inculpatul N.S. avea în buzunar această sumă. 


În drept, fapta inculpaților S.C. şi N.S. care, în data de 9 februarie 2006, în 
timpul exercitării atribuţiilor de serviciu, în calitate de agenţi de poliție, având 
grade de subofițeri, au pretins şi primit suma de 400.000 lei vechi de la 
denunțătorul P.I., cu scopul de a nu-l sancţiona cu amendă pentru un număr de 
3 contravenţii la regimul circulaţiei rutiere, întruneşte elementele constitutive ale 
infracţiunii de luare de mită, prevăzută în art. 254 alin. (2) C. pen. raportat la 
art. 7 alin. (1) din Legea nr. 78/2000. 


La individualizarea judiciară a pedepselor aplicate instanţa a avut în vedere 
criteriile prevăzute în art. 72 C. pen., după cum urmează: 


- gradul de pericol social ridicat al faptelor de această natură, însuşi legiuitorul 
prin modalitatea de incriminare stabilind că astfel de fapte prezintă o 
periculozitate socială deosebită; 


- modul şi împrejurările concrete în care a fost săvârşită fapta mai sus descrisă: 
inculpaţii au acționat în timpul exercitării atribuţiilor de serviciu şi folosindu-se 
de calitatea specială în realizarea activității infracţionale; 


- valoarea mică a sumei care a făcut obiectul infracțiunii; 


- împrejurarea că inculpații au avut o conduită ireproşabilă în familie şi 
Societate anterior săvârşirii faptei, iar în relaţiile de muncă au cunoscut o largă 
apreciere din partea colegilor şi superiorilor, împrejurare reținută ca şi 
circumstanţă atenuantă prevăzută în art. 74 alin. (1) lit. a) C. pen.; 


- limitele speciale de pedeapsă prevăzute în partea specială a Codului penal; 


juridice, a atitudinii manifestate în familie şi societate, precum şi a evaluării 
psiho-comportamentale reliefate de actele depuse la dosar. 


Faţă de cele ce preced, făcând aplicarea dispoziţiilor art. 76 alin. (1) lit. c) C. 
pen., tribunalul a aplicat pedepse sub minimul special, astfel că, în temeiul art. 
345 alin. (1) şi (2) C. proc. pen., a aplicat fiecăruia dintre inculpaţi pedeapsa de 

un an închisoare. 

Ín ce priveste modalitatea de executare a pedepselor aplicate inculpatilor, avánd 
în vedere faptul că aceştia nu au antecedente penale, au avut o atitudine bună în 
familie şi societate anterior săvârşirii faptei şi s-au comportat corespunzător pe 
parcursul judecății, instanţa a constatat că scopul pedepsei, prevăzut în art. 52 C. 
pen., poate fi atins şi fără privare de libertate, astfel că, în baza art. 81 C. pen., a 
dispus suspendarea condiţionată a executării pedepselor aplicate inculpaților, 
stabilind, totodată, termen de încercare de 3 ani, conform art. 82 C. pen. 


Prin decizia nr. 96/A din 21 octombrie 2008, Curtea de Apel Oradea, Secţia 
penală şi pentru cauze cu minori, a respins, ca nefondate, apelurile declarate de 
inculpaţii S.C. şi N.S. împotriva sentinţei penale nr. 585 din 28 noiembrie 2007. 


Împotriva deciziei penale a Curţii de Apel Oradea au declarat recurs, în termen 
legal, inculpaţii S.C. şi N.S., criticând-o pentru netemeinicie şi nelegalitate. 


În esenţă, recurenții inculpaţi S.C. şi N.S. au invocat, prin apărător, cazul de 
casare prevăzut în art. 385° alin. (1) pct. 18 C. proc. pen. şi au solicitat admiterea 
recursurilor, casarea hotărârilor şi, în principal, trimiterea cauzei spre 
rejudecare la instanța de prim control judiciar, iar în subsidiar, achitarea în 
baza art. 11 pct. 2 lit. a) raportat la art. 10 alin. (1) lit. d) C. proc. pen. 


Recurenţii inculpaţi au arătat, de asemenea, că încadrarea corectă, în cazul în 
care se va constata existența vinovăţiei lor în săvârşirea vreunei fapte, ar fi cea 
de primire de foloase necuvenite, şi nu cea de luare de mită. 


Examinând recursurile inculpaţilor prin prisma dispoziţiilor art. 385° alin. (1) 
pet. 18 C. proc. pen., precum şi din oficiu în conformitate cu art. 385° alin. (3) C. 
proc. pen., Înalta Curte de Casaţie şi Justiţie le constată nefondate pentru 
următoarele considerente: 


Înalta Curte de Casaţie şi Justiţie consideră că, în cauză, prima instanţă de 
control judiciar a dat eficienţă dispoziţiilor art. 63 alin. (2) C. proc. pen. 
referitoare la aprecierea probelor şi a stabilit că fapta inculpaților S.C. şi N.S. 
care, în calitate de agenţi de poliție, în timp ce exercitau atribuţiile de serviciu, 
au pretins şi primit Suma de 400.000 lei vechi de la denunțătorul P.I., care 
Săvârşise trei contravenţii la regimul circulaţiei pe drumurile publice, cu scopul 
de a nu-l sancţiona cu amendă, întruneşte atât obiectiv, cât şi subiectiv 
conţinutul incriminator al infracțiunii prevăzute în art. 254 alin. (2) C. pen. 
raportat la art. 7 alin. (1) din Legea nr. 78/2000. 

Din mijloacele de probă administrate, atât în cursul urmăririi penale şi în faza 
cercetării judecătoreşti, cât şi în apel - respectiv declaraţiile denunțătorului, 
probe de înseriere a sumei de 400.000 lei vechi, probe de sancţionare 
contravenţională, probe de constatare flagrant, declarații martori, declaraţii 
inculpați, procese-verbale de confruntare, probe de declarare a sumelor pe care 
agenţii de poliţie le aveau asupra lor - au rezultat împrejurările în care fapta a 

fost săvârşită de către inculpati. 


Incidenţa cazului de casare analizat impune ca eroarea în constatarea faptei 
imputate să rezide într-o greşeală evidentă, esenţială asupra existenței, naturii 
Sau împrejurărilor acesteia, fiind evident contrară actelor şi probelor 
administrate care se află la dosar. Gravitatea erorii trebuie să se manifeste prin 
contrarietatea, evidentă şi necontroversată, dintre ceea ce atestă dosarul prin 
actele sale şi ceea ce reține instanţa prin hotărârea pronunțată cu privire la 
existenţa faptelor, a naturii acestora, a împrejurărilor în care au fost comise. 


Conform art. 254 C. pen., infracţiunea de luare de mită constă în fapta 
funcţionarului care, direct sau indirect, pretinde ori primeşte bani sau alte 
foloase care nu i se cuvin ori acceptă promisiunea unor astfel de foloase sau nu 
o respinge, în scopul de a îndeplini, a nu îndeplini ori a întârzia îndeplinirea 
unui act privitor la îndatoririle sale de serviciu sau în scopul de a face un act 
contrar acestor îndatoriri. Conform acestei definiţii, elementul material al 
infracțiunii de luare de mită se poate realiza alternativ, fie printr-o acțiune de 
pretindere, primire sau acceptare, fie printr-o inacțiune, respectiv prin 
nerespingerea promisiunii unei sume de bani sau a altor foloase, în scopul 
îndeplinirii, neîndeplinirii sau întârzierii în îndeplinirea unui act privitor la 
îndatoririle de serviciu ale unui funcționar ori în scopul efectuării unui act 

contrar acestor îndatoriri. 


Nu se poate reţine de către instanţa de recurs că, în speță, activitatea 
infracţională desfăşurată de către cei doi inculpaţi nu s-ar circumscrie 
conținutului constitutiv al infracţiunii de luare de mită, astfel cum S-a susţinut 
de către apărare, latura obiectivă a acestei infracțiuni fiind dovedită cu întreg 

materialul probator administrat în cauză. 


Scopul pretinderii banilor şi acceptul de către inculpaţi a promisiunii banilor 
este, fără îndoială, dovedit, aşa cum se conturează din materialul probator 
administrat, respectiv acela al neîndeplinirii de către cei doi inculpati a 
îndatoririlor de serviciu, banii pretinşi şi primiţi fiind un contraechivalent al 

conduitei pe care inculpatii s-au angajat sà o aibă, aceea de a nu întocmi un 
proces-verbal pentru constatarea contravenţiilor săvârşite de către denunțător şi, 
pe această cale, nesancţionarea lui. 


Convingerea denunțătorului că dacă nu dă o sumă de bani va fi sancţionat 
contravenţional a fost întărită şi de faptul că nu i s-a înmânat procesul-verbal de 
contravenție, acesta fiind reținut, fără nicio justificare, de către inculpați. 


Obiectul mitei, aşa cum rezultă din actele dosarului, a constat în bani (suma de 
400.000 lei vechi); aceştia erau necuveniţi, pretinderea efectuându-se anterior 
sau concomitent îndeplinirii actului referitor la atribuţiile de serviciu, iar actul 
făcea parte din sfera îndatoririlor de serviciu ale funcţionarilor, fiind îndeplinite 
condiţiile elementului material al infracţiunii de luare de mită. 


Sub aspectul laturii subiective a infracțiunii, vinovăția inculpaţilor îmbracă 
forma intenţiei directe. În mod corect s-a apreciat atât de către instanța de fond, 
cât şi de cea de control judiciar că declaraţiile inculpaţilor nu se coroborează cu 

restul materialului probator administrat în cauză şi, în mod întemeiat, au fost 
înlăturate ca nesincere. Această înlăturare a declaraţiilor inculpaţilor ca 
nesincere şi neluarea acestora în considerare ca probe nu reprezintă o încălcare 
a prezumțţiei de nevinovăție şi nici a principiului egalității armelor în fața 
instanței, desprins din conţinutul tratatelor internaţionale privind drepturile 
omului, ci o aplicare a dispoziţiilor art. 69 C. proc. pen., în conformitate cu care 
declaraţiile învinuitului sau inculpatului făcute în cursul procesului penal pot 
servi la aflarea adevărului, numai în măsura în care se coroborează cu fapte şi 
împrejurări ce rezultă din ansamblul probelor existente în cauză. Prin prisma 
acestui principiu, trebuie amintit că inculpaților li s-a dat posibilitatea să-şi 
angajeze un apărător, i s-a dat dreptul acestuia să cunoască actele dosarului la 
care a avut acces nelimitat, au avut dreptul să propună probe în apărare 
întocmai ca şi acuzarea şi au putut sà formuleze concluzii în mod nemijlocit în 
fața instanţei cu ocazia dezbaterilor. 


Faţă de considerentele expuse, Înalta Curte de Casaţie şi Justiţie constată că 
hotărârea atacată este legală şi temeinică atât în ceea ce priveşte starea de fapt 
reținută în sarcina inculpaților, cât şi încadrarea juridică stabilită, nefiind 
incidente dispoziţiile art. 10 alin. (1) lit. d) C. proc. pen., ci, dimpotrivă, fiind 
întrunite condiţiile tragerii la răspundere penală a inculpaților. 

În cauză nu se poate reţine existența aplicării dispoziţiilor art. 256 C. pen., 
întrucât infracţiunea de primire de foloase necuvenite presupune ca primirea de 
bani să aibă loc după ce funcţionarul a îndeplinit un act în virtutea funcţiei sale, 

cu condiţia ca folosul să nu fi fost pretins anterior, iar primirea lui să nu fie 
rezultatul unei înţelegeri prealabile îndeplinirii actului. Or, din probele 
administrate rezultă existența unei înţelegeri prealabile între părți cu privire la 
primirea unei Sume de bani, fapta constituind infracţiunea de luare de mită, 
chiar şi în condiţiile în care banii s-au înmânat funcţionarului după îndeplinirea 
actului. 


În ceea ce priveşte individualizarea judiciară a pedepselor aplicate inculpaţilor, 

instanța constată că s-au avut în vedere toate criteriile generale prevăzute în art. 

72 C. pen., pedeapsa aplicată fiind în măsură să conducă la realizarea scopului 
prevăzut în art. 52 C. pen. 


Astfel, ținând seama, pe de o parte, de natura infracţiunilor comise, 
circumstanţele reale în care s-au comis, suma de bani pretinsă de la denunțător, 
calitatea de agenți de poliţie pe care o au inculpaţii, iar, pe de altă parte, de 
circumstanţele personale ale acestora, care au o vârstă tânără, sunt la prima 
confruntare cu legea penală şi au perspective ridicate de reintegrare în societate, 
pedepsele aplicate de către prima instanță sunt just individualizate, astfel încât 
redozarea acestora nu se impune. De asemenea, modalitatea de executare a 
pedepselor stabilite este una corectă, la dosar existând suficiente probe (vârsta 
tânără a acestora, perspectivele de reintegrare, Studiile, situaţia socială şi 
familială, conduita adoptată anterior comiterii faptelor), care să formeze 
convingerea instanţei că scopul pedepsei poate fi atins şi fără privare de 
libertate. 


Faţă de considerentele ce preced, Înalta Curte de Casaţie şi Justiţie a respins, ca 
nefondate, recursurile declarate de inculpaţii S.C. şi N.S. 


Trafic de droguri. Infracţiune consumată. Circumstanţă agravantă. Art. 14 
alin. (1) lit. c) din Legea nr. 143/2000 

Cuprins pe materii: Drept penal. Partea specială. Infractiuni prevăzute în 
legi speciale. Infracţiuni privind traficul şi consumul ilicit de droguri 

Indice alfabetic: Drept penal 

- trafic de droguri 

- infracțiune consumată 

- circumstanță agravantă 


Legea nr. 143/2000, art. 2, art. 14 alin. (1) lit. c) 


Fapta de a procura droguri şi de a le introduce într-un penitenciar, în scopul 
de a fi livrate unor persoane aflate în locul de detenție pentru a fi puse în vânzare 
de către acestea, constituie infracţiunea de trafic de droguri prevăzută în art. 2 din 
Legea nr. 143/2000 în forma consumată, iar nu în forma tentativei, chiar dacă 
făptuitorul a fost prins în flagrant înainte ca drogurile să fie livrate efectiv 
persoanelor aflate în locul de detenţie, întrucât art. 2 din Legea nr. 143/2000 
incriminează şi faptele constând în „oferirea”, „transportul”, „procurarea” şi 
„deţinerea” drogurilor, fără drept. În acest caz, drogurile fiind introduse într-un 
penitenciar, fapta este săvârşită în condițiile circumstanţei agravante prevăzute în 
art. 14 alin. (1) lit. c) din Legea nr. 143/2000, care se referă la comiterea faptei 
într-un loc de detenție. 


I.C.C.J., secția penală, decizia nr. 2336 din 26 iunie 2008 


Prin sentinţa nr. 590 din 5 decembrie 2007, pronunţată de Tribunalul Argeş, 
Secţia penală, au fost condamnați inculpaţii R.L. şi C.C. pentru săvârşirea 
infracțiunii prevăzute în art. 26 C. pen. raportat la art. 2 alin. (1) şi (2) cu referire la 
art. 14 alin. (1) lit. c) din Legea nr. 143/2000, iar inculpatele N.C. şi A.M. pentru 
săvârşirea infracțiunii prevăzute în art. 2 alin. (1) şi (2) cu referire la art. 14 alin. 
(1) lit. c) din Legea nr. 143/2000. 

Prima instanţă a reţinut că, la 19 iulie 2007, martorul G.S., deţinut în 
Penitenciarul Colibaşi, a formulat un denunţ împotriva deţinutului P.T., întrucât 
acesta distribuie droguri în penitenciar. În baza acestui denunt s-a obținut numărul 
de telefon folosit de P.T. 

Din procesele-verbale de redare a convorbirilor telefonice efectuate la postul 
telefonic autorizat, a rezultat că acest post telefonic este folosit, în principal, de 
inculpatul R.L., care îi solicita inculpatei N.C. să introducă droguri în penitenciar. 

Autorizarea interceptării şi înregistrării convorbirilor telefonice a fost dată 
de Tribunalul Argeş, prin încheierea din 1 august 2007. 

Din convorbirile interceptate a rezultat că, la 15 august 2007, inculpata N.C. 
a distribuit prima oară, în penitenciar, 2 pliculeţe cu droguri către inculpatul R.L., 
însă această operațiune nu a putut fi depistată de organele de anchetă. 

Ulterior, inculpaţii R.L. şi C.C. - în baza unei înțelegeri anterioare - le-au 
sfătuit prin telefon pe inculpatele N.C. şi A.M. să le aducă droguri în penitenciar, 
după ce, în prealabil, le prelucraseră pe acestea în legătură cu locul unde trebuiau 
să se întâlnească pentru a se cunoaşte şi cu persoana care era principala furnizoare 
de droguri din zona Piaţa M. (persoană rămasă necunoscută). 

La 25 august 2007, ora 15.30, s-a efectuat un flagrant în Penitenciarul 
Colibaşi, în camera de la sectorul vizite, unde au fost introduse inculpatele 
împreună cu alți vizitatori. 

La percheziţia corporală, efectuată în aceeaşi dată, asupra inculpatei N.C. a 
fost găsit un pacheţel conţinând 6 bile cu substanță pulverulentă în greutate de 1,4 
g, iar asupra inculpatei A.M. s-a găsit un alt pacheţel, ce conţinea o substanță 
pulverulentă de culoare maronie în greutate de 3 g. 

În cursul urmăririi penale, cele două inculpate au recunoscut că, la cererile 
insistente ale celor doi inculpaţi, au procurat pacheţelele conţinând heroină 
(potrivit datelor furnizate de Laboratorul central de analiză şi profil al drogurilor 
din 25 august 2007) şi le-au introdus în penitenciar cu scopul de a le distribui 
acestora. 

De asemenea, s-a constatat, pe baza convorbirilor telefonice, că inculpatele 
N.C. şi A.M. erau dirijate de cei doi inculpaţi să procure droguri şi să vină 
împreună la penitenciar, ceea ce demonstrează existenţa unei înţelegeri anterioare 
între toți inculpaţii cu privire la introducerea heroinei în penitenciar şi distribuirea 
acesteia, faptele întrunind - în opinia primei instanțe - elementele constitutive ale 
infracțiunii de trafic de droguri prevăzută în art. 2 din Legea nr. 143/2000 în formă 
consumată, iar nu ale tentativei la această infracţiune. 

Sentința a fost apelată de toţi inculpaţii. 

Prin decizia nr. 32/A din 27 martie 2008, Curtea de Apel Piteşti, Secţia 
penală şi pentru cauze cu minori şi de familie, a admis apelurile declarate de 
inculpatele N.C. şi A.M. cu privire la individualizarea pedepselor şi a respins, ca 
nefondate, apelurile declarate de inculpaţii R.L. şi C.C. 

Împotriva deciziei instanţei de apel au declarat recursuri, între alţii, 
inculpații. 

În motivele de recurs, inculpatele N.C. şi A.M. - prin apărători - au 
solicitat, în principal, schimbarea încadrării juridice a faptelor în tentativa 
prevăzută în art. 20 C. pen. raportat la art. 2 alin. (1) şi (2) cu referire la art.14 alin. 
(1) lit. c) din Legea nr. 143/2000 - cazul de casare invocat fiind cel prevăzut în art. 
385° alin. (1) pct. 17 C. proc. pen. Recurenta inculpată N.C. a mai susţinut că, în 
mod greşit, instanţa de apel a apreciat ca tardiv denuntul formulat conform art. 16 

din Legea nr. 143/2000 (cazul de casare invocat fiind cel prevăzut în art. 385° alin. 
] pct. 10 C. proc. pen.), în urma căruia a fost identificat un traficat de droguri 
(dosarul nr.159/D/P/2008 al Parchetului de pe lângă Tribunalul Bucureşti). 

Cu ocazia dezbaterilor, inculpaţii R.L. şi C.C., invocând, între altele, cazul 
de casare prevăzut în art. 385° alin. (1) pct. 17 C. proc. pen., au solicitat schimbarea 
încadrării juridice a faptei în instigare la trafic de droguri. 

Recursurile sunt nefondate. 

Cererile celor 4 inculpaţi referitoare la încadrarea juridică a faptelor au fost 
examinate şi corect soluționate, atât de prima instanță, cât şi de cea de apel. 

Potrivit art. 25 C. pen., instigator este persoana care, cu intenţie, determină 
pe o altă persoană să săvârşească o faptă prevăzută de legea penală. 

Aşa cu corect au argumentat ambele instanţe, activitatea inculpaților R.L. şi 
C.C. a depăşit limitele instigării în sensul art. 25 C. pen. Aceşti doi inculpaţi au 
fost cei care le-au sfătuit pe coinculpatele N.C. şi A.M. cum să introducă drogurile 
în penitenciar, coordonându-le întreaga activitate şi garantându-le că aceste droguri 
urmau să fie distribuie în penitenciar. De asemenea, scopul introducerii drogurilor 
în unitatea de detenţie nu era cel legat de consumul propriu, ci vânzarea în vederea 
obținerii unor sume de bani (aspecte rezultate din declarațiile coinculpatelor şi din 
convorbirile telefonice interceptate). 

Conform art. 20 alin. (1) C. pen., tentativa constă în punerea în executare a 
hotărârii de a săvârşi infracțiunea, executare care a fost însă întreruptă sau nu şi-a 
produs efectul. 

În cauză, din probatoriul administrat - şi necontestat de către inculpaţi - 
rezultă că anterior a avut loc o înţelegere privind modul de achiziționare, 
ascundere şi introducere a drogurilor în unitatea de detenție, precum şi scopul 
acestei activităţi: obţinerea unor sume de bani. Întreaga activitate de executare a 
înțelegerii s-a desfăşurat conform planului stabilit şi s-a finalizat cu obținerea 
drogurilor şi introducerea acestora în unitatea de detenţie. Împrejurarea că 
drogurile nu au ajuns efectiv în posesia inculpaţilor R.L. şi C.C. a fost rezultatul 
activității organelor judiciare (organizarea prinderii în flagrant) şi nu este de natură 
să justifice încadrarea juridică a faptei în tentativă la trafic de droguri, respectiv, 
complicitate sau instigare la tentativă la trafic de droguri. 

Elocvente pentru încadrarea juridică, corect realizată de prima instanţă, sunt 
şi dispoziţiile art. 2 alin. (1) din Legea nr. 143/2000, care incriminează, între 
altele, şi faptele constând în „oferirea”, „transportul”, „procurarea” şi „deținerea” 
drogurilor, precum şi cele ale art. 14 alin. (1) lit. c) din Legea nr. 143/2000, care 
instituie o circumstanţă agravantă în cazul în care acestea sunt comise într-un „loc 
de detenție.” 

Pentru a beneficia de reducerea la jumătate a limitelor pedepselor prevăzute 
de lege, una din condițiile art. 16 din Legea nr. 143/2000 este ca denunţul să se 

realizeze în cursul urmăririi penale. În cauză, rechizitoriul a fost întocmit la data de 
10 septembrie 2007, iar denunţul a fost formulat de inculpata N.C. la data de 19 
noiembrie 2007. Conform sentinţei şi deciziei atacate, această împrejurare, alături 
de altele - cu caracter personal - a fost avută în vedere cu ocazia individualizării 
pedepsei, prin aplicarea dispoziţiilor art. 74 şi art. 76 C. pen., respectiv prin 
aplicarea unei pedepse situate sub minimul special al textului incriminator al 
faptei. 

Faţă de cele reţinute, în temeiul art. 3851 pct. 1 lit. b) C. proc. pen., Înalta 
Curte de Casaţie şi Justiţie a respins recursurile, ca nefondate. 


infractorului. Elemente constitutive. Complicitate la infracţiunea de luare de 
mită 


Cuprins pe materii: Drept penal. Partea specială. Infracţiuni care aduc 
atingere unor activități de interes public sau altor activităţi reglementate de lege. 
Infracţiuni care împiedică înfăptuirea justiţiei 

Indice alfabetic: Drept penal 

- favorizarea infractorului 

- complicitate la infracțiunea de luare de mită 


C. pen., art. 26, art. 254, art. 264 
Legea nr. 78/2000, art. 17 lit. a) 


1. Fapta de a avertiza, prin intermediul telefonului, persoana care are 
calitatea de complice la săvârşirea infracţiunii de luare de mită prevăzută în art. 
254 alin. (1) C. pen., să părăsească locul unde urma să fie surprinsă de organele 
judiciare în flagrant, primind suma de bani pretinsă ca mită, întruneşte elementele 
constitutive ale infracțiunii de favorizare a infractorului, prevăzută în art. 264 alin. 
(1) C. pen., cu referire la art. 17 lit. a) din Legea nr. 78/2000. 

2. Complicitatea la săvârşirea infracțiunii de luare de mită nu presupune 
întrunirea de către complice, ci numai de către autorul infracțiunii de luare de 
mită, a calității de funcționar cu atribuţii în îndeplinirea actului în legătură cu care 
se pretind sau se primesc banii ori foloasele necuvenite. 


I.C.C.J., Secţia penală, decizia nr. 1978 din 27 mai 2009 


I. Prin sentinţa nr. 492/D din 11 octombrie 2006 a Tribunalului Bacău, 
Secţia penală, au fost condamnaţi următorii inculpați: 

- S.G. la 3 ani si 6 luni inchisoare si interzicerea timp de 2 ani a drepturilor 
prevăzute în art. 64 alin. (1) lit. a), b) şi c) C. pen. pentru săvârşirea infracțiunii de 
luare de mită prevăzută în art. 254 alin. (1) C. pen., cu referire la art. 6! din Legea 
nr. 78/2000, modificată şi completată, cu aplicarea art. 41 alin. (2) C. pen. 


În baza art. 86! C. pen., s-a dispus suspendarea executării pedepsei sub 
supraveghere, fixându-se termen de încercare de 5 ani şi 6 luni începând cu data 
rămânerii definitive a hotărârii. 

- Z.C. şi S.S. la câte 2 ani închisoare şi interzicerea timp de un an a 
drepturilor prevăzute în art. 64 alin. (1) lit. a) şi b) C. pen. pentru săvârşirea 
infracțiunii de complicitate la luare de mită prevăzută în art. 26 raportat la art. 254 
alin. (1) C. pen., cu referire la art. 6! din Legea nr. 78/2000, modificată şi 
completată, cu aplicarea art. 74 alin. (1) lit. a) şi a art. 76 alin. (1) lit. c) C. pen. 


In baza art. 81 C. pen., s-a dispus suspendarea condiționată a executării 
pedepsei aplicate fiecăruia dintre aceşti doi inculpaţi, fixându-se termen de 
încercare de 4 ani cu începere de la data rămânerii definitive a hotărârii. 


- L.C. la 2 luni închisoare pentru săvârşirea infracțiunii de favorizare a 
infractorului prevăzută în art. 264 alin. (1) C. pen., cu referire la art. 17 lit. a) din 
Legea nr. 78/2000, modificată şi completată, cu aplicarea art. 74 alin. (1) lit. a) şi a 
art. 76 alin. (1) lit. e) C. pen. 


În baza art. 81 C. pen., s-a dispus suspendarea condiţionată a executării 
pedepsei aplicate acestui inculpat, fixându-se termen de încercare de 2 ani şi două 
luni cu începere de la data rămânerii definitive a 
hotărârii. 

A fost reținută, în esenţă, următoarea situaţie de fapt: 


Prin Hotărârea Consiliului Local al Municipiului Bacău nr. 104 din 31 
martie 2003, inculpata $.G., care fusese anterior director în cadrul Direcţiei 
Sociale Bacău, a fost numită în funcția de director al Serviciului Public de 
Asistenţă Socială al Municipiului Bacău, îndeplinind această funcție până la 12 
ianuarie 2005, când a solicitat încetarea raporturilor de muncă prin acordul 
părților. 

La rândul său, inculpatul Z.C. a fost angajat în post de conducător auto la 
Primăria Municipiului Bacău începând de la 15 septembrie 1999, iar inculpatul 
S.S. a fost încadrat, la data de 1 august 2003, în funcția de inspector treapta a I-a 
în cadrul Serviciului Public de Asistenţă Socială al Municipiului Bacău condus de 
inculpata S.G. 

În realizarea atribuţiilor ce-i reveneau în calitate de director al Serviciului 
Public de Asistenţă Socială al Municipiului Bacău, inculpata S.G. avea obligația 
de a asigura încheierea anchetelor sociale care stăteau la baza analizei Consiliului 
Local al Municipiului Bacău cu privire la cazurile de repartizare a locuinţelor 
sociale, pentru stabilirea repartiţiilor de principiu şi întocmirea listelor de 
priorități. 

- Acţionând în acest sens încă din perioada în care a îndeplinit funcția de 
director la Direcţia Socială Bacău, inculpata S.G. a primit în vara anului 2002, de 
la H.V., un buchet de flori şi bunuri alimentare în valoare de aproximativ 80 lei 
(RON), pentru a facilita fiicei acesteia (C.I.) să obţină o locuinţă socială. 


Ulterior, inculpata S.G. a mai primit de la H.V., în acelaşi scop, suma de 
500 lei (RON) şi o pungă cu 10 kg piept de pui. 


După trecerea unui interval mai mare de timp, neliniştită de faptul că fucei 
sale nu i se repartizase încă locuinţă, H.V. a mers din nou la biroul inculpatei S.G., 
înmânându-i de această dată suma de 500 euro pentru a i se soluţiona mai repede 
cererea de atribuire a locuinţei promise. 


Ulterior, H.V. a căutat-o telefonic, în mai multe rânduri, pe inculpată şi, 
atunci când a găsit-o, aceasta i-a cerut de fiecare dată să mai aibă răbdare, iar în 
iulie 2004, după ce a fost suspendată din funcție, i-a comunicat că îi va restitui 
banii pentru că nu mai are posibilitate să faciliteze repartizarea locuinţei promise. 


- Un alt solicitant, P.N., pensionar, a făcut demersuri repetate pentru a 
obţine o locuință socială. Cu ocazia unui demers, în luna aprilie 2003, lui P.N. i s- 
a recomandat să se prezinte, pentru întocmirea documentaţiei necesare, la 
directorul S.G. Aflând de la unele persoane, în timp ce aştepta să intre în audiență, 
că ar fi necesar să se prezinte cu o „atenţie”, P.N. a procurat suma de 350 euro şi, 
după 3 zile, când a fost primit şi a aflat că fusese înscris pe lista de priorităţi, a 
lăsat această sumă de bani inculpatei S.G. 


Ulterior, la 25 mai 2003, cu ocazia zilei de naştere a inculpatei S.G., P.N. s- 
a prezentat din nou la biroul acesteia, oferindu-i, într-un plic, suma de 900 lei 
(RON), o brățară din aur, mai multe sticle cu băuturi alcoolice, cafea, țigări şi alte 
produse. 


Fiind suspendată din funcţie în luna iulie 2004, astfel că nu mai avea 
posibilitate să avantajeze obținerea de locuinţe sociale, inculpata S.G. a fost 
nevoită să restituie personal lui P.N., la data de 4 august 2004, suma de 350 euro, 
pe care acesta a predat-o organelor de urmărire penală ce fuseseră sesizate prin 
denunţul pe care-l făcuse anterior. 

- Aflând de la mama sa că inculpatul Z.C. ar putea să-i faciliteze obținerea 
unei locuinţe sociale, S.M. a intrat în legătură cu acesta şi, în urma discuţiilor pe 
care le-au avut, a convenit cu el să-i dea suma de 1.300 euro pentru a i se repartiza 
o astfel de locuinţă. În baza acestei înţelegeri, cei doi s-au întâlnit în luna iunie 
2003, unde S.M. i-a înmânat inculpatului Z.C. suma de 1.300 euro. 


După trecerea unei perioade de timp, în care inculpatul Z.C. i-a spus de mai 
multe ori că încă nu i se poate soluţiona solicitarea de locuinţă socială, S.M. a 
reuşit să-l întâlnească şi să discute cu el în vara anului 2004. Cu acest prilej, fiind 
de faţă şi soţul ei, Ş.A., care a înregistrat convorbirea folosind un reportofon pe 
suport magnetic, au aflat că pentru obținerea repartiției pe locuinţă trebuia să 
intervină şi inculpatul S.S., iar banii urmau să ajungă la inculpata S.G. 


Ulterior, desfăşurându-se activităţi specifice pentru descoperirea faptelor, au 
fost interceptate şi înregistrate convorbirile ce s-au purtat în vederea restituirii 
sumei de 1.300 euro care fusese predată de S.M. inculpatului Z.C. Ca urmare, au 
fost înregistrate şi discuţiile ce au avut loc în seara zilei de 18 august 2004, în 
momentul în care inculpaţii S.S. şi Z.C. i-au restituit fiecare câte 150 euro 
denunţătoarei S.M. din suma de 1.300 euro care fusese înmânată lui Z.C. 


Apoi, tot cu ocazia acestei întâlniri, inculpatul S.S. s-a deplasat la 
apartamentul unde locuia inculpata $.G., de unde a revenit cu suma de 20.000.000 
lei (ROL), pe care i-a predat-o denunțătoarei $.M., ca echivalent al sumei de 500 
euro, spunându-i că diferenţa de 500 euro i-o va remite ulterior. 


Până la urmă, pe baza dosarului ce 1 se formase, S.M. a obţinut repartiție 
pentru locuinţă socială. Aflând despre aceasta, inculpatul S.S. a încercat să 
recupereze sumele de bani restituite denunţătoarei S.M. şi a stabilit, împreună cu 
ea, locul unde să se întâlnească în seara zilei de 25 octombrie 2004, pentru a primi 
de la aceasta 2.000 lei (RON). 


- La ora şi locul fixat pentru întâlnire, în timpul derulării procedurii de 
surprindere în flagrant ce fusese organizată din timp, inculpatul L.C., agent 
procedural în cadrul unui birou de executor judecătoresc, a făcut apel la telefonul 
mobil al inculpatului S.S. şi, în scurta convorbire pe care au purtat-o, l-a avertizat 
să părăsească imediat locul respectiv, acesta conformându-se. După acest anunţ, 
inculpatul L.C. a comunicat, telefonic, soţiei coinculpatului S.S. despre cele 
întâmplate, subliniindu-i că a reuşit să-l ajute pe soţul ei să nu fie surprins, în 
flagrant, primind banii. 

II. Prin decizia nr. 135 din 19 iunie 2007 a Curţii de Apel Bacău, Secţia 
penală, cu opinie separată, au fost respinse, ca nefondate, apelurile declarate de 
procuror şi de inculpaţii S.G. şi S.S. şi, admiţându-se apelul declarat, între alţii, de 
inculpatul L.C., s-a făcut aplicarea art. 11 pct. 2 lit. a) raportat la art. 10 alin. (1) 

lit. b!) C. proc. pen., cu referire la art. 18! C. pen., s-a dispus achitarea inculpatului 
L.C. pentru săvârşirea infracțiunii de favorizare a infractorului prevăzută în art. 
264 alin. (1) C. pen., cu referire la art. 17 lit. a) din Legea nr. 78/2000, modificată 
şi completată, iar în baza art. 91 şi a art. 18! alin. (3) C. pen., s-a aplicat acestui 
inculpat sancţiunea cu caracter administrativ de 500 lei amendă. 


III. Înalta Curte de Casaţie şi Justiţie, Secţia penală, prin decizia nr. 798 din 
4 martie 2008, a admis recursurile declarate de procuror şi, între altii, de inculpaţii 
S.G., S.S. şi L.C., a casat în totalitate decizia atacată şi a trimis cauza la Curtea de 
Apel Bacău, în vederea rejudecării apelurilor. 


IV. Rejudecând în limitele sesizării sale prin decizia de trimitere a instanţei 
de recurs, Curtea de Apel Bacău, Secţia penală, cauze minori şi familie, prin 
decizia nr. 99 din 23 iulie 2008, a admis apelurile declarate de Ministerul Public - 
Direcţia Naţională Anticorupţie, Serviciul Teritorial Bacău şi Inculpatii S.G. şi 
S.S. împotriva sentinţei, cu privire la greşita aplicare față de inculpata S.G. a 
prevederilor art. 6! din Legea nr. 78/2000 în loc de cele ale art. 6 din aceeaşi lege, 
la greşita reţinere pentru inculpatul S.S. a circumstanțelor atenuante, la cuantumul 
pedepselor principale şi a conținutului celor complementare stabilite inculpaţilor 
S.G. şi S.S., precum şi la durata termenelor de încercare ce li s-au 
fixat. 


Totodată, au fost extinse efectele căii de atac a apelului şi cu privire la 
inculpatul Z.C., referitor la conţinutul pedepsei complementare ce i s-a aplicat. 


Ca urmare, desfiinţându-se sentința sub aceste aspecte, s-a reţinut cauza 
spre rejudecare, iar în fond: 


- au fost aplicate, faţă de inculpata Ş.G., prevederile art. 6 din Legea nr. 
78/2000, în locul celor ale art. 6! din aceeaşi lege; 


- s-a majorat cuantumul pedepsei principale aplicate inculpatei S.G. de la 3 
ani şi 6 luni închisoare la 4 ani închisoare, precum şi a termenului de încercare de 
la 5 ani şi 6 luni la 6 ani; 


- a fost înlăturată aplicarea art. 74 alin. (1) lit. a) şi a art. 76 alin. (1) Ht. c) C. 
pen. faţă de inculpatul $.$., majorându-se cuantumul pedepsei principale de la 2 
ani închisoare la 3 ani închisoare; 


- în temeiul art. 86! C. pen., s-a dispus suspendarea sub supraveghere a 
executării pedepsei principale aplicate inculpatului S.S., fixându-se termen de 
încercare de 5 ani; 

- a fost înlăturată interzicerea exerciţiului dreptului prevăzut în art. 64 alin. 
(1) lit. a) teza I C. pen. din pedepsele complementare aplicate inculpaților S.G., 
S.S. şi Z.C. 


De asemenea, a fost admis apelul declarat de inculpatul L.C. şi, 
desființându-se sentinţa cu privire la condamnarea acestui inculpat, în temeiul art. 
11 pct. 2 lit. a) raportat la art. 10 alin. (1) lit. d) C. proc. pen., prin rejudecarea în 
fond, s-a dispus achitarea sa pentru săvârşirea infracțiunii de favorizare a 
infractorului prevăzută în art. 264 alin. (1) C. pen., cu referire la art. 17 lit. a) din 
Legea nr. 78/2000. 


Împotriva acestei din urmă decizii, au declarat recurs Parchetul de pe lângă 
Înalta Curte de Casaţie şi Justiţie - Direcţia Naţională Anticorupţie - Serviciul 
Teritorial Bacău, precum şi, între alţii, inculpaţii S.G. şi 
9.9. 

1. Prin unul din motivele de casare formulate de Serviciul Teritorial Bacău 
din cadrul Direcţiei Naţionale Anticorupţie s-a susținut că soluția de achitare a 
inculpatului L.C. pentru săvârşirea infracțiunii de favorizare a infractorului 
prevăzută în art. 264 alin. (1) C. pen., cu referire la art. 17 lit. a) din Legea nr. 
78/2000, este nelegală şi netemeinică, decizia fund supusă cazului de casare 
prevăzut în art. 385° alin. (1) pct. 18 C. proc. pen. 

2. Pentru inculpata S.G. s-a susținut, în cadrul unui motiv de casare 
întemeiat pe dispoziţiile art. 385° alin. (1) pct. 18 C. proc. pen., că infracțiunea de 
luare de mită reţinută în sarcina acesteia este consecinţa unei erori grave de fapt. 

3. La rândul său, inculpatul $.$., invocând printr-un motiv de casare temeiul 
înscris în art. 385° alin. (1) pet. 18 C. proc. pen., a susţinut că a dobândit calitatea 
de inspector în cadrul Primăriei Municipiului Bacău abia la 1 august 2003, astfel 
că nu putea să o ajute anterior pe S.G., în cursul lunii iunie din acelaşi an, să 
obțină sume de bani de la S.M. Tot în sprijinul acestui motiv s-a arătat că nu 
corespunde realității faptul că inculpatul ar fi participat la remiterea sumei de 
20.000.000 lei (ROL) denunțătoarei S.M. la data de 18 august 2004, astfel că a 
fost condamnat în mod greşit pentru complicitate la infracțiunea de luare de mită. 

- Prin alt motiv de casare, invocat de inculpatul S.S. în temeiul art. 385° 
alin. (1) pct. 17 C. proc. pen., se susține că dacă s-ar considera, totuşi, că la data de 
18 august 2004, s-a implicat în restituirea unei părți din banii primiţi de la S.M., 
acea faptă nu ar putea fi încadrată în complicitate la luare de mită, pentru că în 
iunie 2003, când s-ar fi dat banii pentru inculpata $.G., el încă nu era angajat la 
serviciul condus de aceasta, astfel încât fapta pe care a comis-o putea fi calificată 
cel mult ca o favorizare a infractorului. 

Examinându-se decizia atacată, în raport cu motivele de recurs ce s-au 
invocat, se constată următoarele: 

- Cu privire la criticile formulate de inculpati S.G. şi S.S. în cadrul 
motivelor de casare întemeiate pe dispoziţiile art. 385° alin. (1) pct.18 C. proc. 
pen., prin care s-a susținut în esenţă că soluția pronunţată în apel este consecința 
comiterii unor erori grave de fapt: 

Sub acest aspect, este de observat că, prin această din urmă decizie, instanța 
de apel a făcut o analiză completă a materialului probator administrat, astfel încât 
concluziile la care s-a ajuns reflectă coroborarea în ansamblu a tuturor probelor 
administrate şi a apărărilor ce particularizează poziţia adoptată de fiecare inculpat 
în cursul procesului penal, precum şi aprecierile impuse de examinarea comparată 
a susținerilor celor trei denunțători. 

Este semnificativ că ansamblul înregistrărilor pe bază magnetică, realizate 
succesiv într-o perioadă îndelungată de timp, pe bază de autorizări legale, 
confirmă până la detaliu implicarea celor doi inculpați menţionaţi, ca şi a 
inculpatului Z.C., în faptele de luare de mită comise de S.G. şi mai ales 
participarea fiecăruia în cadrul derulării actelor de restituire a sumelor de bani sub 
presiunea unor denunţători nemulţumiţi de nesoluționarea solicitărilor. 

Aşa cum s-a relevat în considerentele deciziei atacate, relatările făcute de 
H.V., P.N. şi Ş.M., fiind confirmate de conţinutul numeroaselor înregistrări pe 
bandă magnetică, efectuate cu autorizarea necesară, precum şi de martorii audiaţi 
în cauză, au fost de natură a forma convingerea realităţii faptelor reținute de prima 
instanță, apărările pe care inculpaţii le-au formulat neavând suportul probator 
necesar infirmării concluziilor la care a ajuns instanța de control judiciar cu 
prilejul rejudecării apelurilor declarate în cauză. 

Transcrierile înregistrărilor de convorbiri ce s-au depus în dosar învederează 
prin conținutul lor implicarea neîndoielnică a inculpatei S.G. în obținerea sumelor 
de bani şi a celorlalte foloase materiale în sensul reținut prin ultima decizie, ca şi 
ajutorul ce s-a reținut că i-a fost dat de către coinculpații Z.C. şi S.S. în primirea 
sumei de bani pretinse de la S.M. În această privinţă, este incontestabilă relevanţa 
pe care o prezintă conţinutul transcrierii înregistrării pe bandă magnetică a 
discuţiilor ce s-au purtat în legătură cu realizarea inițiativei inculpatului S.S. de a 
recupera de la $.M., după ce i s-a repartizat legal locuinţa solicitată, suma de bani 
ce 1 se restituise anterior, când devenise evident că inculpata S.G. nu mai avea 
posibilitate să examineze cererile pentru locuinţe sociale, după ce, potrivit 
declaraţiilor fostului viceprimar B.A. şi ale martorelor G.L. şi D.G., deținuse 
atribuţii de natură a influenţa decisiv soluţionarea unor asemenea cereri. 

Tot astfel, aşa cum s-a motivat corect de instanţa de apel, pentru săvârşirea 
complicităţii la infracțiunea de luare de mită nu este necesară, ca în cazul 
autorului, calitatea calificată de funcționar cu aptitudinea de a îndeplini actul 
pentru care se pretind sau se primesc foloasele, astfel încât nu are nicio relevanță 

susținerea inculpatului S.S. că, la data reţinută ca moment al prestării ajutorului, el 
încă nu devenise funcționar în cadrul serviciului condus de inculpata S.G. 

Aşa fiind, motivele de casare prin care inculpaţii S.G. şi S.S. au susținut că 
s-ar fi comis erori grave de fapt urmează să fie respinse ca nefondate. 

- Cu privire la criticile formulate de procuror în cadrul motivului de casare 
întemeiat pe dispoziţiile art. 385” alin. (1) pct. 18 C. proc. pen., prin care s-a 
susținut că soluția de achitare a inculpatului L.C. este determinată de comiterea 
unei erori grave de fapt: 

În adevăr, coroborarea firească a împrejurărilor de fapt ce reies neîndoielnic 
din materialul probator administrat în cauză confirmă că inculpatul menţionat a 
comis infracţiunea de favorizare a infractorului prevăzută în art. 264 alin. (1) C. 
pen., cu referire la art. 17 lit. a) din Legea nr. 78/2000. 

În această privinţă, se impune, mai întâi, să se aibă în vedere că însuşi 
inculpatul L.C. a recunoscut, în faţa primei instanţe, că l-a avertizat pe S.S., 
telefonic, să plece dintr-un anumit loc. Susținerea sa că a făcut aceasta doar în 
scopul de a-l îndepărta de la consumul de băuturi alcoolice, după ce la urmărirea 
penală a pretins că nici nu-şi aminteşte dacă la acea dată avea cartela telefonică la 
el, nu poate fi corespunzătoare adevărului cât timp ansamblul înregistrărilor 
magnetice făcute cu acel prilej îi infirmă explicaţia pe care a încercat să o dea 
intervenţiei sale, iar Z.C., care a recunoscut faptele, a subliniat că, după începerea 
urmăririi penale, inculpaţii S.S. şi L.C. au venit la el şi au încercat să-l determine 
să-şi schimbe declaraţiile de recunoaştere. 

Or, cât timp înregistrarea convorbirii telefonice pe care inculpatul L.C. a 
avut-o după putin timp cu soţia inculpatului S.S. confirmă, prin conţinutul ei, că el 
l-a avertizat pe acesta din urmă să părăsească locul unde urma să fie constatat 
flagrantul, nu se poate considera că situația de fapt, reținută şi avută în vedere prin 
sentință, nu ar corespunde realității. 

De altfel, sub acest aspect, prin decizia atacată s-a motivat că, din 
transcrierea înregistrării convorbirii telefonice cu inculpatul S.S., din data de 25 
octombrie 2004, rezultă în mod cert că inculpatul L.C. 1-a telefonat inculpatului 
S.S., cerându-i să părăsească locul în care se afla. 

Or, dacă se ține seama de zona în care se afla în acel moment $.$., unde era 
aşteptat pentru a fi surprins în flagrant, apărarea pe care inculpatul L.C. a încercat 
să şi-o facă apare inconsistentă, astfel că nu a reuşit să infirme că scopul vădit 
urmărit de el a fost tocmai acela de a-şi salva prietenul din situația periculoasă în 
care se implicase, ceea ce reiese evident şi din conţinutul convorbirii telefonice ce 
a avut-o ulterior cu soția acestuia. 

În aceste condiţii, aprecierea din decizia atacată că fapta inculpatului L.C. ar 
constitui doar „un simplu ajutor dat unui infractor, prin care nu se urmăreşte nici 
îngreunarea sau zădărnicirea urmăririi penale, a judecății ori executarea pedepsei” 

şi că „nu poate constitui elementul material al infracțiunii de favorizare a 
infractorului”, este contrazisă vădit de conținutul materialului probator 
administrat, din care rezultă voinţa neîndoielnică a acelui inculpat de a-l îndepărta 
pe S.S. de la locul unde urma să fie surprins în flagrant, ceea ce a şi reuşit. 

Aşa fiind, din moment ce inculpatul L.C. a acţionat, atunci când l-a 
avertizat pe S.S. să părăsească locul unde se afla, cu intenția frauduloasă de a 
împiedica cercetările declanşate de autorităţi pentru a descoperi actele de luare de 
mită comise de inculpata S.G. cu ajutorul coinculpaţilor Z.C. şi S.S., se impunea 
să se constate de instanţa de apel că L.C. a săvârşit infracțiunea de favorizare a 
infractorului prevăzută în art. 264 alin. (1) C. pen., cu referire la art. 17 lit. a) din 
Legea nr. 78/2000 şi să nu-i admită apelul ce l-a declarat, în sensul de a-l achita 
pentru această infracțiune. 

Ca urmare, soluția instanţei de apel de achitare a inculpatului L.C. pentru 
infracțiunea menționată, în temeiul art. 11 pct. 2 lit. a) raportat la art. 10 alin. (1) 
lit. d) C. proc. pen., nu poate fi decât consecinţa unei erori grave de fapt, comise 
prin aprecierea greşită şi incompletă a probelor din dosar. 

- Cu privire la criticile formulate de inculpatul S.S., în cadrul motivului de 
casare întemeiat pe dispoziţiile art. 385% alin. (1) pct. 17 C. proc. pen., prin care s- 
a susținut că fapta acestui inculpat trebuia încadrată în infracțiunea de favorizarea 
infractorului, iar nu în complicitate la infracțiunea de luare de mită: 

Sub acest aspect, este de relevat că însăşi derularea faptelor în care 
inculpatul menționat s-a implicat, astfel cum ele rezultă din materialul probator 
administrat, confirmă justeţea încadrării juridice, determinată de poziția lui 
subiectivă în cadrul ajutorului pe care l-a dat coinculpatei S.G. în obţinerea sumei 
de bani pretinse pentru acordarea locuinţei sociale lui S.M. 

Conţinutul transcrieri înregistrării convorbirii telefonice prin care L.C. l-a 
prevenit să părăsească locul unde se afla înainte de momentul programat pentru 
realizarea surprinderii în flagrant, ca şi al tuturor celorlalte discuţii înregistrate pe 
bandă magnetică, demonstrează participarea nemijlocită a inculpatului S.S. atât la 
transmiterea sumei de bani convenite cu S.M. în schimbul acordării locuinței 
sociale solicitate, cât şi încercarea sa de a recupera de la aceasta banii ce i se 
restituiseră după ce inculpata S.G. a fost lipsită de atribuţiile ce-i dădeau 
posibilitate să-i satisfacă solicitarea. 

Aşa cum corect s-a argumentat prin considerentele deciziei atacate, 
dobândirea de către inculpatul S.S. a calităţii de funcționar în serviciul condus de 
inculpata S.G. după consumarea faptei de transmitere a sumei de bani ce provenea 
de la S.M. nu are relevanta ce i se atribuie în apărarea acestui inculpat câtă vreme, 
în cazul complicității la luare de mită, nu este necesar ca subiectul activ să aibă 
calitatea necesară îndeplinirii actului pentru care se pretinde sau se oferă folosul, o 
atare calitate trebuind să fie întrunită doar de autorul infracţiunii de luare de mită. 

De altfel, aşa cum s-a învederat în considerentele deciziei, Z.C. a declarat cà 
inculpatul S.S. i-a spus încă din vara anului 2003 că lucra, în cadrul Primăriei 
Municipiului Bacău, ca inspector ce se ocupa cu repartiţia locuinţelor sociale. 

Ca urmare, față de implicarea neîndoielnică a inculpatului S.S. în 
transmiterea sumei de bani ce a făcut obiectul înţelegerii pentru repartizarea de 
către inculpata S.G. a locuinţei sociale solicitate de denunţătoarea Ş.M., se 
constată că atât sub aspectul laturii obiective, cât şi sub aspectul laturii subiective, 
sunt realizate pe deplin cerințele necesare încadrării faptei sale în infracțiunea de 
complicitate la luare de mită, astfel încât şi acest motiv de casare apare nefondat. 

În consecință, Înalta Curte de Casaţie şi Justiţie a admis recursul declarat de 
Parchetul de pe lângă Înalta Curte de Casaţie şi Justiţie - Direcţia Naţională 
Anticorupţie - Serviciul Teritorial Bacău împotriva deciziei penale nr. 99 din 23 
iulie 2008, a casat în parte decizia penală atacată şi sentinţa penală nr. 492/D din 
11 octombrie 2006 şi, rejudecând, în baza art. 264 alin. (1), cu referire la art. 17 
lit. a) din Legea nr. 78/2000, a condamnat pe inculpatul L.C. la o pedeapsă de 8 
luni închisoare şi a făcut aplicarea dispoziţiilor art. 71, art. 64 alin. (1) lit. a) teza a 
Il-a şi b) C. pen. În baza art. 81 - 82 C. pen. a dispus suspendarea condiţionată a 
executării pedepsei pe un termen de încercare de 2 ani şi 8 luni, iar în baza art. 71 
alin. (5) C. pen., a suspendat executarea pedepselor accesorii aplicate inculpatului 
pe durata termenului de încercare. 

A menţinut celelalte dispoziții ale ambelor hotărâri şi a respins, ca nefondate, 
recursurile declarate de inculpaţii S.G. şi S.S. 

St. Avram lancu nr. 11, Cluj-Napoca Tutor: IOANA VASIU 
Telefon: 0264 595504 


E-mail: ioanav3(Oyahoo.com 

e Condiţionări şi cunoştinţe prerechizite 

Pentru această disciplină, nu există cursuri a căror parcurgere şi promovare să 
condiționeze înscrierea la cursul de față. Studentilor H se recomanda buna 
cunoastere a Dreptului penal- Partea generala. 

e Descrierea cursului 

Cursul urmareste familiarizarea studentilor cu problematica teoretica si 


practica a infractiunilor prevazute in Codul penal-Partea speciala, precum si 
in legile speciale penale si cele nepenale ce cuprind dispozitii penale. 


e Formatul şi tipul activităţilor implicate de curs 


Pentru această disciplină, studentul are libertatea de a-şi gestiona singur, fără 
constrângeri, modalitatea şi timpul de parcurgere a cursului. Sesiunile de 
consultații față în față sunt facultative şi vor fi organizate în urma solicitării 
prealabile a cursantului. 

e Materiale bibliografice obligatorii 


I.Vasiu, Drept Penal —partea speciala 2007, Ed. Albastră, Cluj-Napoca (2007). 


Revista Romana de Drept Penal, Ed. Academiei Romane. 
www.jurisprudenta.ro 


Politica de evaluare şi notare 


La această disciplină, examinarea constă în rezolvartea a patru-cinci subiecte ce 
imbina formatul grila, speta cu cel teoretic. Punctajul alocat fiecărui subiect este indicat 
în mod vizibil pe foaia de examen. 

Mai jos, poate fi consultat un exemplu de grilă de notare: 


Drept Penal Partea speciala — EXAMEN 
Timp de lucru: 60 min. 


Varianta 1 
2. Ce ce intelege prin conceptul de “materiale pornografice”?1p 


2 Aruncarea unui borcan de dulceata de la fereastra unui bloc ce da spre un 
trotuar intes circulat si ranirea unui pieton care a suferit multiple traumatisme 
cranio-cerebrale ce au necesitat 59 de zile de ingrijiri medicale reprezinta : 

d) Infractiunea de vatamare corporala; 


e) Infractiunea de vatamare corporala din culpa; 
f) Infractiunea de tentativa de omor 


Dupa alegerea variantei corecte, prezentati elementele obiective ale 
distinctiei dintre vatamarea corporala si tentativa de omor. Aspecte teoretice 
si practice. 2, 25p 

6. Prezentati cerintele esentiale ale elementului material la infractiunea de 


amenintare. 1,50 p 

7. Sustragerea de catre tutore a unei parti din pensia de urmas si din alocatia de 
stat cuvenita minorilor aflati sub tutela sa constituie infractiunea de : 
d) furt; 

e) gestiune frauduloasa; 
f) abuz de incredere 


Dupa alegerea variantei corecte, aratati in ce consta deosebirea dintre 
infractiunea de abuz de incredere si cea de gestiune frauduloasa. Aspecte 
teoretice si practice. 2,25p 
8. Formele calificate la infractiunea de perversiuni sexuale. 2p 
Dupa ce alegeti varianta corecta, aratati in ce consta distinctia dintre 
infractiunile mentionate mai sus. Aspecte teoretice si practice. 3.25p 
2. Formele calificate ale infractiunii de lipsire de libertate in mod ilegal. 2p 


e Elemente de deontologie academică 


Utilizarea de materiale bibliografice în timpul examenului nu este permisă. Nu este 
permisă colaborarea în timpul examenului între studenți. 


e Studenţi cu dizabilităţi 

Studenţii afectaţi de dizabilități motorii sau intelectuale sunt invitaţi să contacteze 
titularul de curs la adresele menţionate la pagina 4 (inclusiv prin e-mail, la adresa 
menționată), pentru a identifica eventuale soluţii în vederea oferirii de şanse egale 
acestora. 
e Strategii de studiu recomandate 

Materia este structurată pe 14 module in fiecare semestru corespunzând unui 


număr de 14 săptămâni (un semestru). Pentru a obţine performanța maximă, este 
recomandat un număr minim de 3 ore de studiu / săptămână pentru pregatire. 


Modul I- Noţiuni introductive 

1. Reforma legislatiei penale - esecuri, impliniri, perspective 

2. Dinamica procesului legislativ şi Starea de infractionalitate a societăţii 
româneşti actuale 

3. Definiţia, obiectul şi caracteristicile părții speciale a dreptului penal 

4. Interferenţe între dreptul penal - partea generală şi dreptul penal - partea 
specială 

5. Sistemul părţii speciale a dreptului penal 

6. Calificarea legală şi încadrarea juridică a infracțiunilor 


12.Noţiunea introductive. Reforma normativului juridic penal. 

13.Definiţia, obiectul şi caracteristicile părţii speciale a Dreptului penal. 

14.Infracţiuni contra siguranţei statului — cadru general. 

15.Analiza elementelor conţinutului constitutiv al infracţiunilor contra 
siguranței statului. 

16.Infracţiuni contra persoanei. Caracterizare generală. 

17.Infracţiuni contra vieţii, integrității corporale şi sănătății. 

18.Infracţiuni contra libertăţii persoanei. 

19.Infracţiuni privitoare la viața sexuală. 

20.Infracțiuni contra demnităţii persoanei. 

21.Corelaţie între infracțiunile contra persoanei prevăzute în Codul penal şi 
unele infracțiuni prevăzute în legile speciale. 

22.Infracțiuni contra patrimoniului. Caracterizare generală. 

23.Infracţiuni de sustragere. 

24.Infracțiuni de fraudă. Frauda informatică. 

Infracțiuni de samavolnicie 

